Россия Федерациясида малина терими фаол босқичга ўтди • EastFruit\nБош саҳифа › Янгиликлар › Россия Федерациясида малина терими фаол босқичга ўтди\nРоссия Федерациясида малина терими фаол босқичга ўтди\nМуаллиф: EastFruit 23 Июл 21 23 Июл 21 03\nРоссия бозорида маҳаллий фермер хўжаликларидан малина етказиб бериш ўсишда давом этмоқда. Бу хусусда «AПК-Информ: Сабзавотлар ва мевалар» лойиҳаси таҳлилчилари хабар берди. Ушбу резавор етиштириладиган асосий ҳудудларда йиғим-терим фаол босқичга ўтди ва об-ҳаво шароитларига қараб, Россия Федерациясида малина сотиш мавсуми куз фасли бошига қадар давом этиши мумкин.\nБу далил маҳаллий малина нархига таъсир кўрсатмай қолмади. Бугунги кунга келиб, ушбу сегментдаги нархлар муттасил пасая бошлаган. Aйни пайтда россиялик боғбонлар маҳаллий малина нархларини 180-280 рубл / кг (2,42-3,76 доллар / кг) оралиғида эълон қилишмоқда, бу ўтган иш ҳафтаси охирига нисбатан ўртача 24 фоиз арзонроқ нархдир.\nФермерлар ушбу резавор нархининг сезиларли пасайишини маҳаллий фермер хўжаликларидан малина таклифи кўпайгани билан боғлашмоқда. Эслатиб ўтамиз, ноқулай об-ҳаво шароити туфайли ўтган ҳафта бозорга малина етказиб бериш бироз чекланган эди. Бу ҳафта кўпчилик боғбонлар йиғим-теримни бошлашга муваффақ бўлишди, натижада, бозорда малина билан боғлиқ таклифлар ошди ва нархлар пасая бошлади.\nШунингдек ўқинг: Россияда маҳаллий қовун сотишнинг оммавий мавсуми бошланди\nБугунги кунда Россия бозорида малина нархи ўтган йилнинг шу даврига нисбатан ўртача 10 фоиз арзон. Шу билан бирга, бозордаги асосий иштирокчиларнинг маҳаллий резавор нархи энди бу қадар тез пасаймаслигига ишончи комил. Улар ремонтант малина мавсуми бошланиши билан ушбу сегментдаги нархлар кўтарилишини истисно этишмайди.\nмалинанархларремонтант малинаРоссияҳосил йиғим-терими\nЕвропа боғбонларининг аксарияти ички қисми рангли олма навини етиштирмоқда\n21 Сен 21 21 Сен 21 0342\n19 Сен 21 19 Сен 21 0175\n24 Май 21 2 655\n19 Сен 21 19 Сен 21 0113


Зеленский Путинга: украиналикларга фуқаролик таклиф қилиб, бекорга вақт сарфламанг!\n28 ноябр 2020, Тошкент вақти: 09:39\nУкраинанинг сайланган президенти Владимир Зеленский Москвани “Украина фуқароларини Россия паспортлари билан қизиқтиришга уриниб, вақт сарфламасликка” чорлади. Аввалроқ Россия президенти Владимир Путин Россия фуқаролигини олмоқчи бўлган украиналиклар учун енгилликлар беришини билдирган эди.\n27 апрель куни Зеленский ўз Facebook саҳифасида украиналиклар Россия фуқаролиги “тинч намойишлар учун қамалиш” ва “эркин ва соғлом рақобат муҳитидаги сайловлардан мосуво бўлишга” тенг эканлигини яхши билишлари ҳақида ёзди.\n“Умуман олганда, бу барча ҳуқуқ ва эркинликларни унутиш, деганидир”, деб ёзди у.\n“Украинанинг фарқи шундаки, биз, украиналикларда сўз эркинлиги, матбуот ва Интернет эркинлиги бор”, дея сўзини давом эттирди Зеленский.\nСайланган президент, шунингдек, “украиналиклар эркин мамлакатдаги эркин халқ” эканини ҳамда улар билан “таҳдидлар ҳамда ҳарбий ва иқтисодий босим тилида сўзлашиб бўлмаслигини” қўшимча қилди.\nШундай бўлса-да, Зеленский Россия билан музокара олиб боришга тайёр эканлигини такрорлади. Хусусан, у икки давлат ўртасидаги муносабатлар “Донбасс ва Қрим оккупацияси тугаганидан сўнгина нормаллашиши мумкин”, деб ҳисоблашини айтди.\nРоссия 2014 йилда Украинанинг Қрим минтақасини аннексия қилиб олиб, мамлакат шарқида россияпараст айирмачиларни дастаклай бошлади.\n2014 йилнинг апрелидан бери Украина ҳукумат кучлари ва айирмачилар ўртасидаги тўқнашувларда 13 мингга яқин одам ҳалок бўлди. Можарони ҳал этиш мақсадида 2014 йил сентябри ва 2015 йил февралида эришилган “Минск келишуви” шартлари эса бажарилмай келади.\nҒарб давлатлари Россия айирмачиларни қурол-аслаҳа, қўшинлар ва бошқа ёрдам билан таъминлаб келаётганини исботловчи етарлича далил борлигини айтиб келаётган бўлса-да, Москва ушбу айбловларни рад этиб келади.\n24 апрель куни президент Путин Украина шарқида яшаётган фуқаролар учун Россия фуқаролигини олиш жараёнини соддалаштириш ҳақидаги фармонни имзолади. Президентнинг бу қарорини Ғарб давлатлари ҳамда Киев кескин қоралади.\nБунга қарамасдан, 27 апрель куни Путин ўз маъмурияти нафақат Украина шарқидаги, балки умуман барча украиналикларга Россия фуқаролигини беришни осонлаштириш режасини кўриб чиқаётганини маълум қилди.\nПекинда бўлиб ўтган саммитда президент:\n- Умуман олганда, Украина фуқароларига фуқаролигимизни беришни енгиллатишни кўриб чиқяпмиз, - деди.\nПутин 21 апрель куни ўтказилган Украина президенти сайловида ғалаба қозонган Зеленскийни табриклагани йўқ.\nПутин қарори 24 апрель куни Кремль сайтида эълон қилиниши ортида Украина ташқи ишлар вазири бу чорани “агрессия” ва “Киев ишларига аралашиш” дея баҳолади.\nАҚШнинг Киевдаги элчихонаси эса фармон “аҳмоқона ва беқарорлаштирувчи” эканлигини айтиб, мамлакат Украинанинг суверенитети ва ҳудудий бирлигини қўллашда давом этишини қўшимча қилди.\nЗеленский 24 апрель куни Россияни “оккупациячи мамлакат” ҳамда “Украинага қарши уруш олиб бораётган агрессор” дея қоралади.\nСайланган президент дунё ҳамжамиятини Россия Федерациясига қарши дипломатик чоралар ва санкциялар ёрдамида кучлироқ босим ўтказишга чорлади.


Халқаро маҳкама тожик юк вагонлари муаммосининг сўнгги ечимими? Ёки... - BBC News O'zbek\nХалқаро маҳкама тожик юк вагонлари муаммосининг сўнгги ечимими? Ёки...\n19 Апрел 2010\nImage caption Ўтган феврал ойидан буён шу бугунга қадар Ўзбекистон ҳудудида Тожикистоннинг икки мингдан ортиқ юк вагонлари қолиб кетгани айтилади\nТожикистон Парламенти қуйи палатаси халқаро ишлар, жамоат ташкилотлари ва ахборот бўйича қўмитаси раиси Олимжон Салимзода ўз вагонларининг ушлаб турилиши юзасидан Ўзбекистонни ҳалқаро маҳкамага тортишлари мумкинлигини айтган.\nОлимжон Салимзоданинг таъкидлашича, Тожикистон ҳудудига ўтказилмаётган вагонларнинг ҳаммасида ҳам Роғун ГЭСи қурилиши учун мўлжалланган юклар жойланмаган.\nЙирик Роғун ГЭСининг қурилиши эса, ўтган яқин йиллар ичида Ўзбекистон ва Тожикистон орасидаги энг зиддиятли масалалардан бирига айланган.\nТожикистонлик масъулларга кўра, 10 февралдан то шу кунгача Ўзбекистон ҳудудида ёқилғи, қурилиш материаллари ва бошқа халқ хўжалиги маҳсуотлари юкланган 2 мингдан ортиқ вагон қолиб кетган.\nМаҳаллий кузатувчиларнинг айтишларича, Тожикистон ихтиёрида Ўзбекистонни маҳкамага тортишдан бошқа йўл қолмаётир.\nМОШНИНГ АЛАМИНИ ОШДАН ОЛИШАДИМИ?\nОлимжон Салимзодага кўра, қўшничилик ва минтақада асрлар давомида ҳукм суриб келган тинч-тотувликни сақлаш важидангина мамлакати Ўзбекистонни маҳкамага бермай келаётир.\n“Бизнинг юкларимиз машиналарда, поездларда ушлаб турилар экан, биз халқаро судга мурожаат этишимиз мумкин,” деб айтган Олимжон Салимзода.\nУнинг урғулашича, тожик вагонларининг Ўзбекистонда ушланиб қолишининг асосий сабаби Тожикистонда Роғун ГЭСи қурилиши бошлангани билан боғлиқдир.\n“Ўша вагонлардаги юкларнинг ҳаммаси фақат Роғун ГСЭ и учун мўлжалланмаган. Масалан, ёқилғи баҳорги экин-тикин ишлари учун жуда муҳим. Вагонларда мамлакат аҳолиси учун ҳаётий зарурат бўлган озиқ-овқат маҳсулотлари, гил тупроқ , шунингдек, бошқа хил юклар бор. Бу юклар кўпининг эгаси ҳукумат эмас, балки тадбиркорлардир,” дейди жаноб Салимзода.\nОлимжон Салимзода Роғун ГЭСи қуриб битказилса дарёнинг қуйи оқимида жойлашган давлатлар иқтисодига бирор-бир зарар келтирмайди, деб урғулайди.\n'БИЗАРАМ ЎЗБЕК, УЛАРАМ...'\nҚатор кузатувчиларнинг айтишларича, Тожикистон халқаро маҳкамага мурожаат этгудек бўлса, икки ўртадаги шундоқ ҳам илиқ бўлмаган алоқалар янада совуқлашади.\nУлар Ўзбекистонда ушлаб турилган вагонларда тожикистонлик тадбиркорларнинг юклари ҳам озмунча эмаслиги, Тожикистонда тадбиркорлик билан асосан ўзбеклар шуғулланишига эътибор қаратишади.\nАна шундай тадбиркорлардан бирининг қариндоши Россиядан озиқ-овқат маҳсулотлари олиб келадиганларнинг Ўзбекистонга нисбатан муносабатлари ўзгара бошлаганини айтади:\n“Аммамнинг ўғлининг еттитача вагон юки турибди, келгани йўқ ҳалиям. Биз ҳам ўзбек, улар ҳам ўзбек. Бундай бўлиши мумкин эмас, ахир. Яроқлилик муддати ўтгандан кейин, тамом, ҳамма маҳсулотлар чиқитга чиқади,” дейди у.\nБОШҚА ЙЎЛ ҚОЛМАГАЧ...\nМаҳаллий журналист Нуъмонжон Фахриддиновнинг айтишича, Тожикистон ўз вагонлари масаласида маҳкамагача бўлган ҳамма поғоналарни босиб ўтган.\nЖурналист, айни ўринда, Тожикистон Ташки ишлар вазирлиги томонидан эълон қилинган норозилик нотаси, ушбу масаланинг БМТ ташкилоти минбаридан кўтарилганини эслатади.\n“Вагонлар масаласида ростдан ҳам менимча бошқа иложи қолмади энди. Юкларнинг бемалол Тожикистон ҳудудига ўтиши учун Ўзбекистон томони ҳеч бир енгиллик бермаяпти. Бундан ташқари темирйўл орқали Ўзбекистондан ўтиб, Тожикистонга келишимиз жуда ҳам қийин бўлиб кетди-ку. То келгунимизча она сутимиз оғзимизга келиб кетяпти. Шу сабаб ҳам, фақат юклар эмас, ҳатто фуқароларни ташийдиган вагонлар қатновидаги бошбошдоқликларнинг олдини олиш учун халқаро маҳкамага мурожаат этиш мумкин эди,” дейди журналист.\nНуъмонжон Фахриддинов халқаро суд оқилона бир қарорга келишига умид билдиради.\nЎзбекистон ўтган ҳафта Тожикистон ўз вагонларини олмаяпти, деган давъво билан чиққанди. Тожикистон эса, ўз навбатида, ўзбек томонининг бу даъвосига раддия билдирганди.\nМаълум бўлишича, Ўзбекистон Термиз орқали Хатлонга ўтказилиши керак бўлган юкларни Душанбе йўналиши орқали қабул қилиб олишни таклиф этган.\nТожикистон Темир йўллари эса, шартномадан ташқари қилинган таклифни рад этган.\nСўнгги хабарларга кўра, Тожикистон Бош вазири муовини Муродали Алимардон юк вагонлари қатнови масаласини муҳокама этиш учун тез орада Ўзбекистонга сафар қилади.


Беш-олти йил муқаддам Европада катта бизнес бўлиб улгурган тамаки рекламалари оммавий ахборот воситаларида тинмай ўзини кўз-кўз қила бошлади. Қоғозга ўралган бу заҳри қотиллик зарарлари барчага маълум бўлса-да, тўланган пуллар уни оғуга эмас, лаззат воситасига айлантириб қўйганди гўё. Ўз-ўзига бало сотиб олганини тушуниб етган бу қитъа вакиллари энди нима қилиб бўлса ҳам ёшларни бу йўлдан қайтаришга жон-жаҳдлари билан киришишди.\nТамакининг зарарли оқибатлари ҳақида тинмай лавҳалар берила бошлади. Хатто реклама сўнггига «Тамаки соғлик учун хавфли», «Соғликни сақлаш вазирлиги огоҳлантиради» деган сўзларни битишни ҳам унутишмади шўринг қурғурлар. Аммо афсуски, барча ҳаракатлар зое кетарди. Ниҳоят ёшларнинг нималар таъсирида чекишга ружуъ қўяётганликларини аниқлаб берувчи тест саволлари тузиб чиқилди. Натижалар солиштирилганда ўспиринларнинг 70%дан кўпроғи ўзини катталардек ҳис қилиш учун тамаки чекаётгани маълум бўлди. Эндиликда ғарб олимлари ўзларининг «катта бўлиб қолган» ўспиринларини бошқа бир нарса билан чалғитишлари лозим эди. Боши гангиб қолган мутахассислар бир-биридан нажот кутишарди. Яхшиямки уларнинг бахтига айнан мана шу йиллари қўл телефонлари оммалашиб кетди ва ўзларини катталардек ҳис қилишни хоҳлаб қолган ғарб ёшлари бу ёғига қимматли бўлган қўл телефонларига ружуъ қўя бошлашди. Лабига сигарета қистиргандан кўра қўлига кичкинагина телефонни кўтариб олиш анча обрўли бўлиб кўринарди улар учун. Хуллас, шу тариқа телефон кўз-кўз қилинадиган бир матоҳга айланди.\nСўнгги маълумотларга кўра, бугунги кунда икки ярим миллиардан ошиқ одам қўл телефонидан фойдаланмоқда. АҚШнинг 60-65% вояга етмаган ёшлари ҳам қўл телефонларига эгалик қилишмоқда. Аммо баъзи бир давлатлар (Германия, Австрия каби) 20 ёшга тўлмагунча ёшларнинг қўл телефони тутишига ижозат бермайди. Сабаби, электромагнит тўлқинлари асосида ишлайдиган замонанинг бу кашфиёти ўсиб келаётган мия учун жуда катта зарба бўлиши мумкин экан. Англиялик олимларнинг таъкидларига қараганда, қўл телефонидан ҳаддан зиёд кўп фойдаланадиган инсонларда менингит (бош ва орқа мия пардасининг яллиғланиши) касаллигига учраш хавфини 40%га ошириб юборар экан. Даниялик мутахассислар эса мияга аста-секин таъсир этадиган бу восита келажакда глаукома (кўз кўришининг хиралашиши) касаллигига олиб келишини айтиб ўтишди. Айниқса, ҳаддан зиёд қўл телефонига ружуъ қўйган инсонларнинг эшитиш қобилияти пасайиб, хотиралари сусайиши аниқланган. «Бу ҳам мияга таъсир этувчи радиация туфайли юз берадиган ҳолат бўлиб, нафақат мияда, балки қон тўқималари фаолиятида ҳам жиддий ўзгаришлар содир бўлади», дейди немис олимлари. Шу сабабли бу давлатда қўл телефонидан фойдаланиш қонун-қоидалари ишлаб чиқилган. Бундан ташқари, қўл телефонидаги радиация инсон миясини аста-секин емириб, кейинчалик рак касаллигини келтириб чиқариши ҳам таъкидланган.\nҚисқа қилиб айтганда, ёшлар тамакидан қутилиб, телефонга тутилишди. Бу матоҳнинг ҳам ўзига яраша жиддий асоратлари мавжуд экан. Энди мутахассисларнинг олдида яна бир жиддий масала турибди: ёшларни телефон ва тамакидан чалғитувчи бошқа бирор нарса ўйлаб топиш керак. Юқорида келтирилган зарарларни уйдирма ёки тўқимага чиқаришингиз мумкин. Аммо бу уч давлат — Англия, Германия ва Дания олимларининг ҳамкорликда телефондан келаётган радиациянинг сичқон танасига бераётган таъсирини ўрганишлари асосида айтилган хулосалар эди.\nБугун қўл телефонига бўлган талаб ниҳоятда тезлик билан ўсиб бормоқда. Дунё соғликни сақлаш ташкилоти (World Health Organization) келтирган рақамларга кўра, Ер шари аҳолисининг ҳар тўрт нафаридан бири қўл телефонидан фойдаланмоқда. Шунга яраша келаётган радиация таъсири ҳам аста-секинлик билан кучайиб бормоқда. Бу билан қўл телефонини бутунлай кераксиз матоҳга айлантириб қўйишдан йироқмиз, аммо фойдаланаётган буюмимизнинг бизга келтираётган зарарлари ҳақида ҳам озгина билиб олсак фойдадан ҳоли бўлмасди. Зеро, ҳар нарсанинг меъёри, қонун-қоидалари мавжуд.


National Interest дунёнинг 5 та энг кучли армиясини аниқлади » Ўзбекистон янгиликлари – Zamin.uz\nАмериканинг National Interest журнали дунёнинг денгиз, ҳаво ва қуруқликдаги энг кучли армиялари рейтингини тузиб чиқди. Уларнинг ҳар бирида Россия, АҚШ ва Хитой ўрин эгаллаган.\nШундай қилиб, нашр таснифига кўра, дунёда энг кучли ҳарбий-денгиз флотига эга мамлакатлар — АҚШ, ХХР, Россия, Буюк Британия ва Япониядир.\nАслида, Россия қуруқликдаги армия бўйича етакчи ҳисобланади. Бироқ, унинг ҳарбий-денгиз флоти таркибидаги кемалари сони етарлича. "Россия ҲДК ихтиёрида 79 та катта кема, жумладан битта авианосец, бешта крейсер, 13 та эсминец ва 52 та сув ости кемаси мавжуд", — дейилади ҳужжатда.\nМақола муаллифларининг қайд этишича, сув ости кемалари Россия ҳарбий флотининг асосий кучидир. Унинг таркибидаги сув ости кемаларининг 15 таси атом кемаларидир. 16 та кўпмақсадли, ракета-торпедо қуролларига эга сув ости кемаси мавжуд. 9 тасига баллистик ракета, олтитасига қанотли ракеталар жойланган.\nБошқа мамлакатлар борасида тўхталган NI Америка авиаташувчи кемаларини алоҳида эътироф этган. АҚШда 10 та шу русумдаги кема бор. Бундан ташқари, Хитой ҳарбий флоти таркибида ҳам сув ости кемалари кўп.\nNI нашрига кўра, АҚШ, ХХР, Ҳиндистон, Россия ва Буюк Британия қуруқликдаги энг кучли армияларга эга.\nРоссия қуруқликдаги қўшинлари сони 285 минг нафар жанговар таркибдан иборат, NI фикрича, 535 минг ҳарбий хизматчидан иборат АҚШ қўшини энг кучлисидир. Хитой халқ озодлик армияси ўз навбатида 1,6 миллионлик пиёда қўшинлари билан фахрланса арзийди. Британияда бу кўрсаткич 102 минг аскардан иборат.\nСўнгги, учинчи рейтингга кўра, ер юзидаги энг кучли ҳарбий ҳаво кучлари атиги тўртта мамлакатда мавжуд. Булар — АҚШ, Россия, ХХР ва Япония.\nРоссия ихтиёрида 1500 жанговар самолёт ва 400 та шундай вертолёт бор. NI журналининг ёзишича, Қўшма Штатлар ҲҲК таркибида 5,6 минг самолёт бўлса, ҲДК ихтиёрида 3,7 минг самолёт мавжуд.\nТеглар: мамлакатлар етакчи кемаларидир унинг Бошқа Британияда\n10:02 National Interest НАТО Калининграддан нима учун қўрқиши сабабини тушунтириб берди\n23:06 Россия ҲДФдаги ягона ҳарбий кемасини Сурияга юборди\n14:21 National Interest: АҚШ ўзи қилаётган ишларда бошқа давлатларни айбламоқда\n11:27 Шимолий Корея сув ости кемасидан баллистик ракета учирди\n17:23 Россия Хитой, Ҳиндистон ва Беларусь билан ҳарбий машғулотлар ўтказади


ФАРҒОНА. “Фарғона вилояти Мажбурий ижро бюроси тизимидаги ходимларга пахта теримига иккитадан ҳашарчи топиш юкланди. Ёзишмалардан ҳам кўришингиз мумкинки, туман ва шаҳар бюроси ходимлари вилоят бошқармаси кадрлар бўлими бошлиғига бу борада ҳисоб бериши керак. Бошқармадан “Теримчилар рўйхатини зудлик билан юборинглар. Жиддий топшириқ!” қабилидаги огоҳлантириш хатлари келмоқда.\nБюронинг ҳар бир ходимига муайян миқдорда кунлик мажбурият юкланган. Масалан, Марғилон шаҳридаги бюро ходимлари кунлик 3 миллион сўм тушум қилиш керак. Буни бажармаганлар билан эса меҳнат шартномаси бекор қилинади. Пахтага одам топмаган ходимлар ҳам жазосиз қолмайди”.


Фаришта аёл, камбағал бахти ёки бойлик ортиқча... - 24 Ноября 2013 - www.BePuL.NeT\nГлавная » 2013 » Ноябрь » 24 » Фаришта аёл, камбағал бахти ёки бойлик ортиқча...\nБир неча кун аввал Россиянинг машхур "Пусть говорят" кўрсатувининг навбатдаги "Турецкий Гамбит" номли сони эфир юзини кўриб, миллионлаб одамларни қалбини ларзага солди.\nОналик мехри чегараси йўқлиги намоёнланган бу кўрсатувда аварияга учраб, тўшакка михланган рус йигитини Туркиялик аёл уйига олиб келиб парваришлаётгани ва унинг оёққа туришига умид билан унга Умут ( Умид) деб исм бергани хақида.\nАёлнинг ўз ўғиллари хам бу касал йигитга ўз яқинидан хам яқинроқ муносабатда. 4 йил аввалги Умутни кўринишидан бугунги кунни фарқини кўрсангиз ажабланасиз. Қилтириққина ўсмир семириб , 4 йилда йигит холатига келмоқда.\n-Умутни онаси бир куни излаб келишини истасам, бошқа тарафдан истамайман. Агар оёққа туриб, мендан ўз оиласига кетса ва ортига хам қарамаса барибир уни яхши кўравераман. Бу жуда оғир...\nВоқеалар ривожи янада таъсирли... Аёлнинг собиқ эри бу уйга энди шу йигитчани деб келади....\nБора бора воқеалар шу қадар кечадики...бир фильм дейсиз. Хар бирида туб маъно... Хаммаси негизга тақалади...\nУмутни асраб олган аёл ўз онаси билан бир неча йил гаплашмаган, сабаби уни онаси эмас, бувиси катта қилган. Онаси билан учрашиш лавхалари хам кўрсатувга киритилган (онаси қизидан ёш кўринади тавба) Журналист қиз ўз қизини бағрига босишни айтса, у гапни буриб юборади. Қизи йиғлаб шу гапни айтади: "Қорнида олиб юрганмас, мехр бериб катта қилган аслида она экан, Умутга бўлган мехримни энди тушуняпсизми".. Биринчи маротаба онасига бор гапни айтиб олади. Нихоят онаси қизини бағрига босади.\nОнаси Умутдан қутуилишини тавсия этган, лекин бу аёл ва унинг эри йигитчани дардини болаликдан ўзларида хис этишган, бири онасиз ўсди, иккинчиси хам етим бўлган. Ва хар иккиси бу йигитчага ўзлари сезган ёлғизликни раво кўра олмайди, шунинг учун ажралган бўлсалар хам, уларни Умут бирлаштириб турибди.\nКўрсатувни кузата туриб, ичимдан бир фикр ўтди: Мана шундай одамлар борки, хали Қиёмат келгани йўқ... Қизиғи,бироз ўтмай шу фикрни шу кўрсатувдаги бир аёл айтганида юзимга табассум югурди.\nАёл студияга кириб келганида одамлар унга тик туриб қарсак чалишди.\nКўзимга ёш келди маниям... одамлар ўз жигарига бундай қарамай "сиделка" ёллайдиган бир даврда бу лавха мениям қалбимни бир титратди. Қизиғи Гулсум (Умутни асраб олган аёл) аввал бой бўлган ва шифохонада қариндошига қараб турган пайти Умутни шифохонага келтиришган. Шу тобда у қизиқ иқрорлик билдиради: -Агар аввалги бой холатимда қариндошим касал бўлганида мен "сиделка" ёллаган бўлардим, лекин Умутни учратмаган бўлардимда.. тақдир.\nОллох бойликни биздан олиб қўйди ва Умутни синов сифатида берганини тушундим. Лекин бойлик ўрнига менга бахт берди!\nЙўқ... тақдир эмас, мен бир вақтлар айтган гапим яна исботланди! Инсон бой бўлиб истаганига етишиб боравергач у бахтдан йироқлаша бошлайди. Энг қувноқ инсон барибир камбағал, энг мехрлиси хам ва энг тушунадигани хам. Нимагадир интилиб, ишониб харакат қилиб яшашдан катта бахт йўқ.\nБир сўз билан етказиб беришим қийин, ўзингиз бу кўрсатувни сонини кўринг:\nЮТУБДА томоша қилмоқ.\nБонунинг "Қора тун" қўшиғи мусиқаси хануз долзарб... Шарқона мавзуда ундан хануз фойдаланишлари, ўзбек мусиқаси шарқ тимсоли эканлиги қувончли хол...


Тошкент шаҳар ИИББда карантин даврида ички ишлар идоралари ходимларининг фаолияти юзасидан шикоятларни қабул қилиш учун “Иссиқ тармоқ” (Call centre)ни ишга туширилади Ўзбекистон янгиликлари\nТошкент шаҳар ИИББда карантин даврида ички ишлар идоралари ходимларининг фаолияти юзасидан шикоятларни қабул қилиш учун “Иссиқ тармоқ” (Call centre)ни ишга туширилади\nЎзбекистон, Тошкент – Batafsil.uz ЯА. Мухбиримиз хабар қилишича, Тошкент шаҳар ИИББ бошлиғи Азиз Тошпулатов карантин даврида ички ишлар идоралари ходимларининг фаолияти юзасидан шикоятларни қабул қилиш учун “иссиқ тармоқ” (Call centre)ни ишга тушириш бўйича топшириқ берган.\n“Ҳар доим ҳам фуқаролар ички ишлар органлари ходимида ўз ҳимоячисини кўрмайди. Гоҳида ходимларнинг қўпол муомаласи ва фуқаронинг гапларига қулоқ солмаслиги бунга сабаб бўлади. Карантин қоидаларига риоя қилинишини таъминлаётган Тошкент шаҳар ИИББ ходимларига нисбатан билдирган эътирозларингиз раҳбариятининг эътиборидан четда қолмаяпти”, - дейилмоқда ИИББ матбуот-хизмати берган маълумотда.\nШикоятларингизни ҳақида қуйидаги рақамлар орқали беришингиз мумкин: 71-232-30-40, 71-232-40-50, 71-232-03-30. Шунингдек, хабарлар Тошкент шаҳар ИИББнинг info@iibb.uz электрон почтаси орқали қабул қилинади.\nШу билан бирга, ИИББнинг Facebook ижтимоий тармоғидаги “ИИББ: Аҳоли билан мулоқот (Тошкент)” саҳифасига шахсий хабар кўринишида, шунингдек t.me/iibb_bot телеграм-боти орқали мурожаат йўллаш мумкин.\n“Сизнинг мурожаатларингиз диққат билан ўрганилади. Сиз хабар берган маълумот тасдиқланса, ходимларга нисбатан қонун доирасида чоралар кўрилади. Аноним мурожаатлар текширилмайди”, - дея таъкидланган ИИББ хабарида.


Мунажжимлар башорати 10 февраль куни Сизга юлдузлар нималарни ваъда қилмоқда 21-10-2021, 10:40 | Zamin.uz\nКунингиз ростакамига омадли кечиши кутилмоқда. Муҳаббатда, молиявий ва саломатлик масаласида муваффақиятлар фақат сизники бўлади. Барча кўнгилсизликлар сизни албатта четлаб ўтади. Ёши улуғ, хаста қариндошлар ҳолидан хабар олинг. Агар улар олисда яшашса, қўнғироқ қилиб кўнгилларини кўтаришингиз тавсия этилади. Кечқурун оммавий тадбирлар ва кўнгил изҳорлари муваффақиятли кечади. Ухлашга ётишдан олдин бассейнда чўмилсангиз, нур устига аъло нур бўларди.\n10 февралда яқин қариндошларингиз билан муносабатлар янада илиқлашиши кузатилади. Имкон бўлса, улар билан биргаликда оилавий байрам уюштиринг. Ёки табиат қўйнида биргаликда дам олиб қайтинг. Эмоция сизга гармония ҳадя этади. Айрим дўстларимиз куннинг иккинчи ярмида янги танишувларни бошдан кечиришлари мумкин. Кечқурун саломатликни мустаҳкамлаш ҳақида чуқурроқ ўйлаб кўринг.\nҲурматли аёлларимиз, қизларимиз эрталабданоқ кийимларига назар ташлашлари, гўзаллик салонига бориб келишлари ва ёқимли харидлар қилишлари учун қулай имкониятлар туғилади. Бу шахсий ҳаётингизга ижобий таъсир ўтказади. Кечки пайт сиздан қарз олганлар қарзини қайтариши ва шунинг натижасида моддий аҳволингиз янада мустаҳкамланиши кутилади. Баъзилар кечқурун фавқулодда хизмат сафарига жўнаб кетиши мумкин.\n10 феврал куни ёшларнинг куйинчак ҳамда меҳрибон устозига айланасиз. Бой тажрибангизни уларга сингдиришингиз кони савобдан бўлак нарса эмас. Кун давомида мерос ёки катта пул олиш учун хизмат қилувчи муҳим ҳужжатларни имзолашингиз кутилмоқда. Рашки ёмон дўстларимиз бугун куннинг иккинчи ярмида яна жуфти ёки бўлғуси жуфти билан шу нуқсон туфайли жанжаллашиб қолишлари эҳтимолга яқин. Асабни асранг.\nКуннинг биринчи ярмида юқори лавозимли шахслар тарафидан сизга босим ўтказилиши мумкин. Айб кимдалиги номаълум-ку, бироқ бу нарсанинг олдини олганингиз маъқул. Ён беринг, сукут сақланг. Шунда муаммо ортга чекинади. Кечки пайт ҳавоси тозароқ манзилда дам олинг, ҳаво алмаштиринг. Рўзғордаги икир-чикирларни бартараф этиш учун ҳам бугунги кун қулай кечади. Бундан ташқари, пул масаласида омадингиз чопади. Фақат харажатларни кўпайтириб юборманг.\n10 февралда қадимий, оилавий анъаналарни ёдга олишингиз ўзингизга ёқимли лаҳзаларни тақдим этиши мумкин. Иш ўз йўлига, бироқ анъаналар абадий қолиши керак. Қариндошлар даврасида дам олиш ва шахсий иш билан қўшни манзилларга бориб келиш муваффақиятли кечади. Кечқурунга яқин молиявий муаммоларингиз ҳам сизнинг фойдангизга ҳал бўлади. Саломатлигингиз ҳақида кўпроқ қайғуринг. Сурункали хасталикка чалинган бўлсангиз, ҳавога қараб иш тутинг.\nБугун қўшимча билимлар олиш, малака ошириш ва тадбиркорлар учун янги ҳамкорлар излаб топиш фақат фойда беради. Муҳаббатда оиласизлар ёқимли туйғулардан сармаст бўлади. Вазият сиз учун хизмат қилади. Бўлғуси жуфтингиз сизни мақтовларга, олқишларга кўмиб ташлайди. Фақат оилалилар жуфтини камроқ танқид остига олишлари тавсия этилади. Овқатланиш режимини бузманг. Кўча овқатини истеъмол қилишдан қочинг.\n10 феврал куни оилавий ташвишлар кўпайгандан кўпаяди. Дам олиш куни бўлишига қарамай, улар билан ўралашиб, дам олиш ҳақида унутишингиз ҳам ҳеч гап эмас. Фақат эҳтиёт бўлинг. Таваккалчиликка йўл қўйманг. Сизга ҳар тарафлама ёрдам беришдан тийилмайдиганларга нисбатан қўпол муносабат юритиб қўйманг. Оила қурмаганларнинг баъзилари кечқурун бўлғуси тақдирдоши билан танишиб қолиши кутилади. Саломатликни асранг. Кечқурун албатта тоза ҳавода сайр қилинг.\nКунингиз анча оғир ўтиши кутилмоқда. Яқин ўтмишдаги хатоларни такрорлашингиз хавфи бор. Билинг, ўтмишга қайтиб иш кўриш сизга зиён етказса етказадики, фойда бермайди. Молиявий муаммолар ижобий ҳал бўлади. Аксарият дўстларимиз илгари қойиллатиб бажарган иши учун бугун мўмай даромад олишлари мумкин. Айрим оилалиларнинг хонадонида чақалоқ йиғиси жаранглаши кутилади. Муборак бўлсин!\n10 февралда ўзингиз тузиб чиққан режалар, сценарий асосида кун кечирасиз. Фақат бунга романтикани ҳам қўшиб қўйсангиз, жуда соз бўларди. Чунки ҳеч бир сценарий муҳаббатсиз, гармониясиз бўлмайди. Муҳаббатгина дунёга гўзаллик бахш эта олади. Оиласизлар бугун фақат оила, шахсий ҳаётни қуриш ҳақида ўйлашлари керак. Кимдир олис сафарга отланишни режа қилган бўлса, билинг, сафарингиз хайрли кечади. Бугун ғийбатчилар, ҳасадгўйлар ва кўнгли қоралардан нари бўлинг.\nКайфиятингиз яхши эмаслиги уёқда қолиб, пулдан қийналишингиз сизга қўшимча босим ўтказа бошлайди. Ҳеч бир ишга қўл уришни истамай қола бошлаётганингизни ҳис этасиз. Ўзингизни қўлга олинг. Ит ҳурар, карвон ўтар. Ёмон кайфият, моддий мушкулотлар ҳам ўткинчи. Олдинда албатта сизни хуш лаҳзалар кутиб туради. Кечқурун оилалиларнинг баъзиларига жуфти хушхабар етказиши мумкин. Ажаб эмаски, шу баҳонада кўнглингиз равшан тортса.\n10 феврал куни ҳаётингизда янги вазиятлар кузатилмайди. Барчаси ўзлигича қолади. Куннинг бошланишиданоқ ўтмишга қайтиб, эски қадрдонлар билан муносабатларни янгилашингизга тўғри келади. Кун давомида ишхонангиздаги раҳбар қўнғироқ қилиши ва орангизда жиддий суҳбат бўлиб ўтиши кутилади. Айримларни кечқурун варикоз ва бош оғриғи безовта қилиши мумкин. Оғриқларни бартараф этиш пайида бўлишингиз тавсия қилинади. “Замин” янгиликларини “Facebook”да кузатиб боринг\nЯнгиликлар » Ҳаёт тарзи » Мунажжимлар башорати: 10 февраль куни Сизга юлдузлар нималарни ваъда қилмоқда?


Оврўпо Иттифоқи: Сурия исёнчиларига қурол ҳозирча берилмайди - BBC News O'zbek\nОврўпо Иттифоқи: Сурия исёнчиларига қурол ҳозирча берилмайди\nImage caption Сурия борасидаги музокараларда ташқи ишлар вазирлари якдил фикрга кела олмаганлар.\nБрюсселда 12 соатдан ортиқ давом этган Сурия борасидаги музокараларда ташқи ишлар вазирлари якдил фикрга кела олмаганлар.\nОврўпо Иттифоқи Ташқи Ишлар вазирларининг учрашув якунларига кўра, Сурияга қурол-яроғ эмбаргоси давом эттирилмайди, иқтисодий санкциялар эса ҳозирча ўз кучида қолади. Шунингдек исёнчиларни қурол билан таъминлаш таклифи ҳам тўхтатиб турилади.\nУшбу қарор узоқ мунозаралардан сўнг қабул қилинган.\nБашар ал-Ассад ҳукуматига қарши Оврўпо Иттифоқининг қатор санкциялари шанба куни ниҳоясига етади.\nОврўпо Иттифоқининг Сурияга жазо чоралари 2011 май ойида қабул қилинган, унга кўра ҳукуматга, ҳам исёнчиларга қурол етказиб бериш таъқиқланган эди.\nБритания ва Франция дипломатлари Сурия исёнчиларига қурол етказиб бериш Башар Ассад тузумини сиёсий мулоқот қилишга мажбур қилади, деб таъкидлаб келади.\nБритания Ташқи Ишлар вазири Уильям Хейга кўра, "Бу қарор Ассад тузумига аниқ мужда бўлиши керакки, у жиддий музокаралар олиб боришни бошлаши лозим".\nКўпгина давлатлар, жумладан Австрия исёнчиларга қурол бериш 80 минг инсоннинг ҳаётини тугатган вазиятни яна ҳам издан чиқариб юборишини таъкидлаган.\nBBC мухбири Жим Мьюирга кўра, Оврўпо Иттифоқининг қарори муаммони ҳал қилишга таъсир кўрсатиши гумон.\nСурия мухолифати нафақат ўз доирасида, балки тарафдорлари ичида ҳам муаммони ечиш бўйича турли қарашлар туфайли деярли фалаж ҳолатига келган.\nҲозирда Сурия ҳукумати аввалгидан анча кучли сезилади. Ўтган йилнинг охирида жангарилар Дамашқ атрофида шиддатли жангларни олиб борганларида Башар ал-Ассад ва унинг тарафдорларининг мағлубияти шубҳасиздек туюлган эди.\nАйни пайтда эса бундай фикр билдириб бўлмайди.\nЛекин шунда ҳам Ассад тузумининг ғалабасини башорат қилиш мумкин эмас. Вазият хоҳлаган пайтда ўзгариши мумкин. Ғарб исёнчиларни қуроллантиришга аниқ қарор берганида бу ҳолат жуда тез ўзгариши шубҳасиз.\nЛекин шуниси аниқки, ғалаба ҳар икки томондан кўп қонлар тўкилиши билан амалга ошади.\nМожарога Ливаннинг жангари "Ҳизбуллоҳ" шиа гуруҳининг қўшилиши вазиятни Сурия ҳукумати фойдасига бурди.\nХабарларга кўра, айни пайтда Қусейр шаҳри атрофида қаттиқ жанглар кетмоқда. Қусейр иккала томон учун ҳам муҳим стратегик аҳамиятга эга, қурол-яроғ кирадиган йўл ҳисобланади.\nАйтилишича, Сурия мухолифатига ҳарбий ёрдам бериш тарафдорларидан бири АҚШ сенатори Жон Маккейн кутилмаганда Сурияга борган ва мухолифат раҳбарлари билан учрашган. Бироқ учрашув тафсилотлари очиқланмаган.


Нейрон нима? » Ўзбекистон янгиликлари – Zamin.uz\n18 январь 2020, 17:44\nНерв ҳужайралари нейрон деб аталади. Барча аъзолар ҳужайралардан ташкил топгани каби, нерв системаси ҳам ҳужайралардан иборат.\nБош мия катта ярим шарлари пўстлоғида 14 миллиард ҳужайра, яъни нейрон бор. Нейронлар ҳар хил тузилишга эга. Нейрон танаси кулранг, ундан чиқувчи толалар эса оқ рангда бўлади. Нейроннинг битта узун толасига аксон деб айтилади. Аксон орқали нейрон танасидан импульслар бошқа нейронларга ва тўқималарга узатилади.\nНейрондаги бошқа бир қанча ўсиқчалар эса дендрит дейилади. Дендритлар нейронга импульслар олиб келувчи толалардир. Бош миянинг пўстлоқ қисми кулранг тусда бўлади. Пўстлоқда инсоннинг барча фаолиятини бошқарувчи марказлар жойлашган. Булар ҳаракат, сезги, нутқ, кўриш, эшитиш, ҳид билиш, таъм билиш каби марказлар. Улар анализатор номи билан ҳам юритилади. Бошқа нейронлардан фарқли ўлароқ, пўстлоқ нейронларининг ақли бор!\nДемоқчиманки, улар нафақат ҳаракат ва сезги, балки ақлий фаолиятда ҳам иштирок этади. Шунинг учун ҳам инсоннинг бош мияси зарарланса, ақлий фаолият ҳам бузилади. Орқа мия ёки периферик нервлар зарарланса, ақлий фаолият ўзгармайди.\n"Асаб ва рухият" илмий-тиббий марказ директори,\nЯнгиликлар » Тиббиёт » Нейрон нима?\n16:27 Германиялик motion-дизайнер «нейросет» ёрдамида Путин ва Трампни бирлаштирди (видео)\n16:06 Мия эрта қаришининг асосий сабаблари маълум бўлди\n21:06 Олимлар: "Одам мияси бутун интернетни ўзига сиғдира олади"


Путинга яна бир шапалоқ: Украина "НАТОга номзод аъзо” мақомига эга бўлди - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n19:09 - Путинга яна бир шапалоқ: Украина "НАТОга номзод аъзо” мақомига эга бўлди\nНАТОнинг расмий сайтига асосланиб Украина ва Россияда тарқатилаётган хабарларга кўра, Украина, Грузия, Македония, Босния- Герцеговина давлатларига НАТОга аъзо бўлиш учун номзод мақоми берилибди. Лекин ҳамма хабарлада Украинага урғу берилмоқда. Чунки, ҳозир НАТО билан Россиянинг алоқалари совуқ уруш даражасида, Украина эса, НАТО тарафида.\nБунинг устига, яқинда Россияда ёлғондакам президентлик сайловлари ўтказилади. Бу ёлғондакам сайловда жорийдаги Президент Владимир Путин яна президент бўлиб сайланишини билмайдиган одам йўқ. “Ҳаракат” ҳам буни билгани сабабли, Россиядаги гўёки сайловолди кампаниясини мутлақо ёритаётгани ҳам йўқ.\nШунақа шароитда, Путинга бундай шапалоқ ҳеч қандай таъсир кўрсатмаса керак. Аммо, ўзбеклар айтадигандек, ётиб қолгунча отиб қолиш керак.\nРоссия Қримни босиб олиб, Ғарбнинг санциялари остида қолган кунлардаёқ, “Ҳаракат” Агентлиги Россия бу санкциялар остида парчаланиб кетишини башорат қилган эди. Бу - бир кунлик ёки бир неча йиллик иш эмас, аммо Россия – СССР парчаланиб кетгани каби - парчаланиб кетиши аниқ.\nБиз учун муҳим бўлгани, ўшангача у ердаги ўзбеклар ташкилотланишлари ва парчаланишга тайёр бўлишлари керак. Ҳа, даврвоқе, ўз мамлакатларида тожиклар режимининг қулларига айланиб бўлган ўзбеклардан Россияда нима ҳам кутиш мумкин? Шуни тушунсак ҳам, аввалги гапимизни қайтарамиз: “Ётиб қолгунча отиб қолинг, ўзбеклар!”


Энг улуғ саҳобага берилган тавсия - Hidoyat.uz\nАсосий саҳифа Мақолалар Энг улуғ саҳобага берилган тавсия\nЧоп этилди Fevral 8, 2019 Энг улуғ саҳобага берилган тавсияda fikr bildirishni o'chirish\nАбу Бакр Сиддиқ (розияллоҳу анҳу) Набий (соллаллоҳу алайҳи ва саллам)дан фарз намозлардан кейин доим айтиб юришлари учун бирор дуо ўргатишларини сўраганларида, Набий (соллаллоҳу алайҳи ва саллам): “Аллоҳумма инний золамту нафсий зулман касийрон ва лаа яғфируз зунууба илла анта. Фағфирлий мағфиротан мин индика варҳамний. Иннака антал Ғофурур Роҳийм”деган дуони ўргатган эканлар.\nДуонинг маъноси:“Эй Аллоҳ! Албатта, мен ўз нафсимга кўп зулм қилдим. Гуноҳларни фақатгина Сен мағфират қиласан. Бас, ҳузурингдан бўлган мағфират ила мени мағфират этгин ва менга раҳм қилгин! Албатта, Сен Ғофур, Роҳийм Зотсан”.\nПайғамбарлар (алайҳимуссалом)дан кейин инсонларнинг афзали бўлган Абу Бакр Сиддиқ (розияллоҳу анҳу)га ушбу дуо ўргатилибдими, демак, бизлар кўзимизни каттароқ очишимиз, тилимиздан ҳам, дилимиздан ҳам истиғфорни қўймаслигимиз керак. Аллоҳ таоло бизни ихлос билан кўп истиғфор айтиб, Ўзининг мағфиратига эришадиган бандаларидан қилсин, омин!


Неймар «ПСЖ» билан шартномани янгилашга рози бўлди\n«ПСЖ» клуби ҳужумчи Неймар билан амалдаги шартномани янгилаш бўйича музокара бошлади.\nLa Gazzetta dello Sport хабарига кўра, парижликлар спорт директори Леонардо бу масала устида ишламоқда. «ПСЖ» Неймар билан 2022 йилгача мўлжалланган амалдаги шартнома муддатини 2024 йилгача узайтирмоқчи.\nТомонлар дастлабки музокарани ўтказишган ва у муваффақиятли тарзда якунланган.\nШу йил ёзда Неймар «ПСЖ»ни тарк этишга ҳаракат қилган, унга «Реал» ва «Барселона» клублари даъвогар экани ҳақида хабарлар тарқалган эди.


ЎзА - Ўзбекистон маҳсулотлари Москвада намойиш этилди\n05.09.2017 18:00 Чоп этиш версияси\nПрезидентимиз Шавкат Мирзиёев раҳнамолигида тадбиркорлик ва саноат изчил қўллаб-қувватланаётгани натижасида мамлакатимизнинг экспорт салоҳияти ортиб бормоқда. Ишбилармонларимизнинг нуфузли халқаро кўргазма-ярмаркаларда фаол иштирок этаётгани Ўзбекистонда ишлаб чиқарилган рақобатбардош маҳсулотларни ташқи бозорда намойиш этиш, хорижий компания ва фирмалар билан истиқболли шартномалар тузиш имконини бермоқда.\nБу жараёнда Ўзбекистон Республикаси Ташқи иқтисодий фаолият миллий банки ҳузуридаги Кичик бизнес ва хусусий тадбиркорлик субъектларининг экспортини қўллаб-қувватлаш жамғармаси алоҳида ўрин эгалламоқда.\n«Текстильлегпром – 2017» халқаро ярмаркаси текстиль маҳсулотлари ишлаб чиқариш соҳасида энг сўнгги ютуқлар намойиш этиладиган ўзига хос платформа ҳисобланиб, унда соҳанинг етакчи компания ва фирмалари иштирок этади. Бу йилги ярмаркада Ўзбекистон, Хитой, Ҳиндистон, Бангладеш, Германия, Италия, Польша, Нидерландия, Португалия, Болгария, Туркия, Корея Республикаси, Беларусь, Қирғизистон каби 28 мамлакат вакиллари қатнашган.\nКичик бизнес ва хусусий тадбиркорлик субъектларининг экспортини қўллаб-қувватлаш жамғармаси «Ўзбекенгилсаноат» акциядорлик жамияти билан ҳамкорликда 40 га яқин тадбиркорнинг мазкур ярмаркада иштирок этишига кўмаклашди. Кўргазма қатнашчилари Ўзбекистон миллий стендида мамлакатимизнинг текстиль маҳсулотлари ишлаб чиқариш борасидаги салоҳияти ва имкониятлари, таклиф этилаётган хизматлар билан танишди.\nЯрмарка доирасида Ўзбекистон компаниялари нуфузли фирма ва компаниялар билан соҳада ҳамкорлик ўрнатиш ва ривожлантиришга келишиб олган. Тадбиркорларимиз томонидан хорижий шериклар билан 146 миллион долларга тенг экспорт шартномалари имзоланган.


UzPFL :: Аёллар футболи. “Бунёдкор-W” – икки карра Ўзбекистон Суперкубоги соҳиби\nАёллар футболи. “Бунёдкор-W” – икки карра Ўзбекистон Суперкубоги соҳиби\nБугун Зомин шаҳрида аёллар футболи бўйича VI Ўзбекистон Суперкубоги баҳси бўлиб ўтди. Унда ўтган мавсум Ўзбекистон кубогини қўлга киритган “Бунёдкор-W” жамоаси мамлакатнинг амалдаги чемпиони “Севинч”га қарши баҳс олиб борди. Қайд этиш жоиз, ушбу ўйин қайта таъмирдан чиқарилган “Зомин” стадионидаги дастлабки расмий учрашув бўлди.\nБевосита беллашув ҳақида тўхталадиган бўлсак, ҳар иккала жамоа аъзолари ўйинни ҳужумкор тарзда бошлашди. 7-дақиқада ўтган мавсум мамлакатимизнинг энг яхши аёл футболчиси деб топилган Умида Зоирова қанотдан узатиб берилган тўпни Мафтуна Жонимқулова қўриқлаётган дарвозага жойлаб қўйиб, ҳисобни очди. Аммо, пойтахтликларнинг хурсандчилиги узоққа чўзилмади. 11-дақиқада Нилуфар Қудратова “қалдирғочлар”нинг ҳимояда йўл қўйган пала-партиш хатоларидан унумли фойдаланиб, мувозанатни тиклади.\nБироқ ушбу голдан сўнг “Бунёдкор-W” футболчи қизлари ўз ўйинларини кучайтиришди ва биринчи бўлим сўнггига қадар Людмила Карачик иккита тўп киритиб, танаффусга жамоасининг 3:1 ҳисобидаги устунлик билан чиқиб кетишини таъминлади.\nИккинчи таймда қаршиликлар ўз ўйинларини кучайтиришди. Кўплаб вазиятларда ҳужумчиларга аниқлик етишмаган бўлса, тошкентликлар посбони Ольга Қаххорова ҳам бир қатор вазиятларда жамоаси жонига оро кирди. Ўз омадини қарши ҳужумдан излаган Элмира Ғуломова шогирдлари ўз мақсадларига эришди. 85-дақиқада дарвозабон билан яккама-якка вазиятга чиқиб борган Маҳлиё Сарикова “Севинч” дарвозасига тўртинчи тўпни киритди. Шу тариқа, “Бунёдкор-W” ўз тарихида иккинчи бор аёллар ўртасидаги Ўзбекистон Суперкубогини қўлга киритди.\nАёллар футболи бўйича VI Ўзбекистон Суперкубоги\n29 июнь, душанба\nБУНЁДКОР-W – СЕВИНЧ 4:1 (3:1)\nЗомин. “Зомин” марказий стадиони\nГоллар: Умида Зоирова, 7 (1:0), Нилуфар Қудратова, 11 (1:1), Людмила Карачик, 17 (2:1), Людмила Карачик, 36 (3:1), Маҳлиё Сарикова, 85 (4:1)\n“Бунёдкор”: Ольга Қаххорова (Зарина Саидова, 89), Зумрад Назарова (Нозима Эргашева, 67), Камола Рисқиева, Людмила Карачик, Маҳлиё Сарикова, Саида Галимова, Марина Косникова, Умида Зоирова, Феруза Турдибоева, Солиҳа Ҳусниддинова, Луиза Садирова\n“Севинч”: Мафтуна Жонимқулова (Ангелина Полюшкевич, 44), Лайло Тиловова, Феруза Бобохўжаева, Лайло Шодиева, Мафтуна Шоимова, Шоира Қултўраева, Мафтуна Панжиева, Диёра Эркинова (Фазилат Баҳромова, 45, Шодия Тошева, 90), Малика Бурхонова, Нилуфар Қудратова.\nОгоҳлантиришлар: Мафтуна Панжиева, 69, Шодия Тошева, 90.\nАёллар футбол бўйича Ўзбекистон Суперкубоги ғолиблари\n2015 – “Севинч”\n2016 – “Металлург-W”\n2017 – “Севинч”\n2018 – “Металлург-W”\n2019 – “Бунёдкор-W”\n2020 – “Бунёдкор-W”.\nЎзбекистон Coca Cola кубоги. 1/8 финал расмийлари\nБиринчи лига. “Пахтакор-Фарм” ва “Рубин” ғалабага эришди\nЎФА ва ЎзПФЛнинг махсус ишчи гуруҳи Қорақалпоғистонга борди\nБиринчи лига. Сўнгги турни ўтказиб юборадиган футболчилар\nЎзбекистон кубоги. Финални Розиябону Юсупова бошқаради\nДиёра Хабибуллаева: Финалда бор имкониятимизни ишга соламиз\nCoca Cola Суперлига, 26-тур: ПAХТAКОР — AНДИЖОН 2:0\nCoca Cola Суперлига, 26-тур: СУРХОН — СЎҒДИЁНA 1:2\nCoca Cola Суперлига, 26-тур: НAСAФ — ЛОКОМОТИВ 0:0\nCoca Cola Суперлига, 26-тур: AГМК — БУХОРО 3:1


Хоразмда маҳалла раислари ҳокимлик ташкил этган ёзги оромгоҳга бола топишга жалб этилди\nЎзбекистон Халқ таълими вазирлиги маълумотига кўра, жорий йилда мамлакат бўйлаб 1067 та болалар оромгоҳи фаолияти йўлга қўйилган.\nХоразмнинг Шовот туманида маҳалла раислари туман ҳокимлиги ташкил этган ёзги оромгоҳга бола топишга жалб этилди.\nИсми очиқланмаслигини истаган шовотлик маҳалла раисига кўра, туман ҳокимлиги расмийлари унга “бола топмасанг лагерь пулини чўнтагингдан тўлайсан ёки ҳомий топасан”, деб айтишган.\nГап Шовот туманидаги 8-сон Маиший хизмат касб-ҳунар коллежи биносида туман ҳокимлиги ташкил этган “Тонг” болалар ёзги оромгоҳи ҳақида кетяпти.\nУшбу оромгоҳда бир боланинг 12 кун дам олиши, ейиш-ичиши билан бирга қўшиб ҳисоблаганда, 332 277 сўм туради.\nЛекин, шовотлик маҳалла раисининг айтишича, бу пулга боласини лагерга жунатишга қурби етадиган оилани топиш қийин бўляпти:\n- Одамларга қимматлик қиляпти. Пули борлар эса боласини коллеж биносида номига ташкил этилган лагерга юборишни эп кўрмаяпти. "Озгина қўшиб Тошкентга жўнатаман" дейди. Ҳокимликдагиларга шундай десак "ҳомий топ, бўлмаса чўнтагингдан тўла" дейди. Бутун туманда ҳозир маҳалла раислари уйма-уй юриб лагерга бола ёки ҳомий қидириш билан банд.\nШовотдаги "Тонг" ёзги оромгоҳига йўлланмалар.\n“Маҳалла” жамғармасининг Шовот туман бўлими раиси Илҳом Ҳажиев маҳалла раисларига лагерь учун бола топиш айтилгани, лекин бу мажбурий эмаслигини айтаркан, бундай деди:.\n- Ҳар бир маҳалла ҳеч бўлмаганда бир болани шу лагерга юборсин деяпмиз. Керак бўлса ҳомий топсин, уларнинг пулига кам таъминланган болаларни топиб жўнатсин, деяпмиз. Камбағалнинг боласи ҳам лагерда дам олиши керакку. Мен яшайдиган маҳаллада 700-800 хўжалик бўлса, шу ердан 10 та болани топса бўладику, ҳомий ҳам топса бўлади. Биринчи сменага 115та бола топиб, шу лагерга жўнатдик. Болаларни ҳурсанд қилиш ҳаммамизнинг бурчимизку. 330 минг сўм 6 кило гўштнинг пули. Шу пулга бола лагерга бориб, икки ҳафта ўйнаб келади, бир нарсаларни ўрганади, фақат овқат ейиш ёки дам олиш эмас у ерда. Билим олади. Шуни ота-оналарга тушинтириб билиш керак.\nШовот туман ҳокимининг ёшлар сиёсати, ижтимоий ривожлантириш ва маънавий-маърифий ишлар бўйича муовини Муҳиддин Қуронбоев ҳам лагерга бола жалб этишга ҳеч ким мажбурланмаганини айтди.\n- Ихтиёрийку бу! Болалар ёзда уйда ўтирмасин, кўча чангитиб, бекор юрмасин, лагерга борсин деяпмиз, лекин ихтиёрий бу.\nМуҳиддин Қуронбоев туман ҳокимлиги ташкил этган "Тонг" лагерига бола тўплаш билан боғлиқ муаммо йўқлигини ҳам қўшимча қилди.\nЎзбекистондаги ҳар йили 300 минг нафардан ортиқ бола ёзги таътилни оромгоҳларда ўтказади.\nЎзбекистонда оромгоҳларга йўлланмалар касаба уюшмалари, хўжалик органлари ва ота-оналарнинг маблағи ҳисобидан қопланади.\nЎзбекистон Республикаси Вазирлар Маҳкамасининг 2012 йил 10 мартдаги “Болаларни дам олдириш ва соғломлаштириш тизимини янада такомиллаштириш чора-тадбирлари тўғрисида”ги 67-сонли қарори ва “Республика оромгоҳларида болаларнинг дам олишини ташкил этиш ва соғломлаштириш концепцияси” асосида республикада кам таъминланадиган оилалар болаларига ёзги оромгоҳларга бепул йўлланмалар берилади.


Рублнинг «қулаши» тахмин қилинмоқда - Zamin.uz\n18:41 / 02.08.2018\nРублнинг «қулаши» тахмин қилинмоқда\nАмерика Қўшма Штатлари Россия давлат қарзига қарши санкциялар жорий қилган тақдирда, доллар курси камида 73 рублгача кўтарилиши мумкин. Бу ҳақда Bloomberg Citigroup таҳлилий ҳисоботига таянган ҳолда хабар бермоқда.\nТадқиқотда айтилишича, Вашингтон «энг ёмон сценарийда», хусусан, чет элликларга федерал қарз облигацияларини сотиб олиш тақиқланган ҳолда шундай қадамга бориши мумкин. Таъкидланишича, федерал қарз облигацияларидан норезидентлар чиқадиган бўлса, ўн йиллик қимматли қоғозлар йил охиригача 7.76 дан 8.61 фоизгача ўсиши мумкин.\nБундай ҳолатда, рубль курси 15 фоизга - бир доллар учун 73 рублгача қулайди. Айни пайтда, янги чиқарилган облигациялар бўйича санкциялар қўллаш рублнинг тахминан 5% - бир доллар учун 65-66 рублгача заифлашишига олиб келади, дея таъкидлайди таҳлилчилар.\n«Ёзги танаффус туфайли АҚШ Конгресси томонидан ҳеч қандай санкциялар кутилмаётган бўлса-да, бундай чекловлар кейинчалик амалга оширилишига доир хатарлар мавжуд. Ушбу ҳодиса туфайли келиб чиқадиган капиталнинг қўшимча чиқиб кетиши оқибатида рубль заифлашиши мумкин», - дейилади Citigroup ҳисоботида. “Замин” янгиликларини “Youtube”да кузатиб боринг\n3-02-2017, 06:28, Иқтисодиёт\n5-05-2016, 12:19, Иқтисодиёт\n7-01-2016, 11:38, Иқтисодиёт\n30-12-2015, 18:24, Иқтисодиёт


05:00 / 23.01.2017 1916 pdf Ўқиш режими + -\nЯъни, эй Муҳаммад, сен мўминларга айт, улар ўзларига озор берган, келажакдаги Аллоҳнинг ҳисоб-китоб кунларидан ноумид бўлган кофирларни кечирсинлар. Бу эса, Аллоҳ таоло ўша мусулмон қавмни яхши касбларига кўра мукофотлаши учундир.\nЧунки ҳар ким қилса, ўзи учун қилади.\n15. Ким солиҳ амал қилса, ўзига фойда. Ким ёмонлик қилса, ўзига зарар. Сўнгра Роббингизга қайтарилурсиз.\nҚайтарилишингиз қиёмат куни бўлади. Ўшанда Аллоҳ ҳар бир заррачалик яхшилик ва ёмонлигингизни ҳисоб-китоб қилиб, мукофот ёки жазо беради.\nКелгуси оятларда Аллоҳ томонидан келган китобга ва Пайғамбарга тўғри муносабатда бўлиш қанчалик зарур эканлигини таъкидлаш учун Бани Исроилнинг ўтмиши эслатилади:\n16. Батаҳқиқ, Биз Бани Исроилга китобни, ҳукмни ва Пайғамбарликни бердик, уларга пок нарсаларни ризқ қилиб бердик ва уларни оламлар ичида афзал қилдик.\nДарҳақиқат, Аллоҳ таоло Бани Исроилга илоҳий Таврот китобини берди. Ўша китоб ҳукми асосида яшашга буюрди.\nСўнгра эса, Мусо алайҳиссаломга туширилган Таврот ва берилган шариатни давом эттириш учун Бани Исроилдан кетма-кет Пайғамбарларни чиқарди.\n«...уларга пок нарсаларни ризқ қилиб бердик...»\nУларнинг юрти муқаддас ерларда эди. У жойлар пок ва баракали ерлар эди. У жойда улар учун пок ризқлар етишарди.\n«...ва уларни оламлар ичида афзал қилдик».\nЎз замонасида, албатта, Бани Исроил ўзгалардан афзал бўлган. Чунки Таврот уларга туширилган, Пайғамбарлар улардан чиққан.\n17. Ва Биз уларга (дин) иши ҳақида очиқ-ойдин баёнотлар бердик. Бас, улар ўзларига илм келганидан сўнг ўзаро ҳасад-адоват қилибгина ихтилофга тушдилар. Албатта, Роббинг улар орасида қиёмат куни ихтилоф қилган нарсалари ҳақида ҳукм чиқарур.\nУшбу ояти каримада диний илмни нотўғри томон буриш қандай юз бергани ва унинг оқибатлари ҳақида сўз кетмоқда.\n«Ва Биз уларга (дин) иши ҳақида очиқ-ойдин баёнотлар бердик».\nАллоҳ таоло Бани Исроилга юборган шариат очиқ-ойдин, равшан, ғуборсиз, ҳеч бир ихтилофсиз ҳамма амал этиб кетаверадиган шаклда берилган эди. Бани Исроил ўша шариатга иттифоқ бўлиб амал қилмадилар.\n«Бас, улар ўзларига илм келганидан сўнг ўзаро ҳасад-адоват қилибгина ихтилофга тушдилар».\nИлм келмасидан аввал ихтилоф қилмай юрган эдилар. Аммо ўзаро ҳасад, адовату низо уларнинг ихтилоф қилишларига сабаб бўлди. Ва бу ихтилоф Бани Исроилнинг бошига бало-офатлар олиб келди. Уларнинг ер юзидаги афзалликлари тугади. Барча устунликлари ботил бўлди.\nҲа, диний илмга ҳасад, низо ва ўзаро адоват аралашса, кўплаб мусибатлар келади. Бани Исроил ҳам шундай бўлди. Уларнинг иши энди охиратга қолди.\n«Албатта, Роббинг улар орасида қиёмат куни ихтилоф қилган нарсалари ҳақида ҳукм чиқарур».\nШундай қилиб, золимлиги туфайли Бани Исроил ичидан Пайғамбар келиши ва уларга шариат юбориш тўхтади.\n18. Сўнгра Биз сени (дин) ишида бир шариатга йўлладик. Бас, унга эргаш, билмайдиганларнинг ҳавои нафсларига эргашма.\nЯъни, Бани Исроилнинг иши, юқорида айтилгандек, муваффақиятсиз тамом бўлганидан сўнг Биз сени Ислом шариатига йўлладик.\n«Бас, унга эргаш...»\nЯъни, Биз сенга шариат қилиб берган нарсага эргаш.\n«...билмайдиганларнинг ҳавои нафсларига эргашма».\nАллоҳдан бошқа ким қонун-қоида, йўл-йўриқ кўрсатса, билмасдан кўрсатади. Билмайдиганлар эса, доимо ўз ҳавои нафслари бўйича иш тутадилар.\n19. Албатта, улар сендан Аллоҳ томонидан бўладиган ҳеч бир нарсани арита олмаслар. Ва, албатта, золимлар бир-бирларига дўстдирлар. Аллоҳ тақводорларнинг дўстидир.\nЯъни, албатта, ўша билмайдиган, ўз ҳавои нафси йўлига бошлайдиганларнинг гапига кириб, Аллоҳнинг айтганидан юз ўгирсанг, улар сендан Аллоҳнинг ҳеч бир азобини арита олмайдилар. Шунинг учун сен уларнинг айтганига зинҳор юрма. Улар билан яқин ҳам бўлма.\n«...албатта, золимлар бир-бирларига дўстдирлар».\nТақводор одам ҳеч қачон золим-кофир билан дўст бўлмайди.\n«Аллоҳ тақводорларнинг дўстидир».\n20. Бу (Қуръон) одамлар учун қалб кўзлари, аниқ ишонадиган қавм учун ҳидоят ва раҳматдир.\nҚуръони Карим одамлар учун қалб кўзидир. Ким Қуръонга ишонса, қалб кўзи кўради. Қуръондан узоқ кишининг эса, қалб кўзи кўр бўлади.\nҚуръони Карим ҳидоятдир. Ким унга амал этса, ҳидоятга етади. Қуръондан узоқ одам эса, залолатга кетади.\nҚуръони Карим раҳматдир. Ким унга иймон келтирса, раҳматга эришади. Ундан узоқлашган одам эса, раҳматидан бебаҳра қолади.\nАммо Қуръони Каримнинг қалб кўзи, ҳидоят ва раҳмат бўлиши учун бир шарт бор-у ҳам бўлса, инсон аниқ ишонадиган қавмдан бўлиши керак. Аниқ ишонадиган одамгина йўлини топиб, иккиланмасдан юради.\nҚуръони Карим шундай одам учун қалб кўзи, ҳидоят ва раҳмат бўлади.\nДемак, одамлар икки гуруҳга-иймонлилар ва иймонсизларга, яхшилик қилувчилар ва ёмонлик қилувчиларга бўлинадилар. Иймон келтириб солиҳ амал қилувчилар билан кофир бўлиб ёмонлик касб қилганлар орасида нима фарқ бор?\n21. Наҳотки ёмонликларни қилганлар уларни иймон келтириб, солиҳ амаллар қилганларга ўхшаш қилмоғимизни, ҳаётлари ҳам, мамотлари ҳам баробар бўлишини гумон қилсалар?! Уларнинг қилган ҳукми нақадар ҳам ёмон!\n«Наҳотки ёмонликларни қилганлар уларни иймон келтириб, солиҳ амаллар қилганларга ўхшаш қилмоғимизни, ҳаётлари ҳам, мамотлари ҳам баробар бўлишини гумон қилсалар?!»\nАллоҳ таоло ҳеч қачон ёмон ишлар қилган кимсаларни иймон келтириб, солиҳ амаллар қилганларга ўхшатиб қўймайди. Уларнинг икковиларини бу ҳаётда ҳам, охиратда ҳам баробар қилиб қўймайди. Баробар бўлса, адолат қолармиди? Пайғамбар юбориш, китоб тушириш ва динни жорий қилишнинг кераги бўлармиди? Агар кофирлар бундай ҳукм қилаётган бўлсалар,\n05:00 / 23.01.2017 2212\n05:00 / 23.01.2017 2385\n2527 21:10 / 25.03.2019\n11242 12:40 / 12.06.2018\n2588 17:00 / 18.02.2019\n4065 05:00 / 23.01.2017


Пулинг бўлса халтада, дам оласан “Grand Mir”да\nТуризмнинг ривожланмаганидан Тошкентдаги ҳашматли меҳмонхоналар сотувга қўйилган, дейди мутахассислар.\nДунёнинг турли шаҳарларида байрам, фестивал ё шунга ўхшаш тадбирлар уюштираладиган бўлса, шаҳар меҳмонхоналари ён атрофдаги шаҳарча ва қишлоқлар, қолаверса, ҳориждан келган меҳмонлар билан лиқ тўлади. Мустақилликнинг 19 йиллигини нишонлаш арафасида турган Ўзбекистон пойтахти бундай шаҳарлар сирасига кирмайди.\nФахриддин бу йил мустақиллик томошаларини кўргани Сурхондарёнинг Сариосиё туманидан Тошкентга келди. Лекин у Тошкентга меҳмон бўлиб келганида меҳмохонадан кўра, ноқулайроқ бўлсада, бирор қариндоши ёки танишиникида қолишни афзал кўради.\n- Ҳамма ҳам хоҳлайди пойтахт – Тошкент шаҳрига келишни. Чунки вилоятларда пойтахтдагидай шароит йўқ. Одамлар томоша қилиш, концерт кўриш, киноларга тушиш, дам олиш ëки меҳмончилик сифатида айланиб келишган вақтларда ўша меҳмонхоналарда туришга қурби етмайди. Сабабики пойтахтда меҳмонхоналар қиммат. Ўрта нархларда белгиланган меҳмонхоналар ҳам бор, лекин уларда шароитнинг ўзи йўқ. Масалан хоналари ремонтталаб, ходимлари ҳам кўнгилдагидай хизмат кўрсатмайди. Яхши, шароити жуда зўр меҳмонхоналаримиз борку, лекин жуда ҳам қиммат. Ўзимизнинг вилоятдан келганларнинг чўнтаги кўтармайди уни. Одамлар шу томонларини ўйлаб, ўз қариндошларининг уйларига жойлашишни маъқул кўришади,- дейди Фахриддин.\nАйтиб ўтганимиздек, дунёнинг аксар мамлакатларида бирор каттароқ тадбир ёки байрам арафаси меҳмонхоналарда бўш жой топиш амри маҳол бўлади.\nМасалан, бир танишим шу кунларда Германия шаҳарларидан бирига машҳур рок гуруҳининг концертига бормоқчи. Концертга билет топдию, шаҳардаги 2 юлдузлидан тортиб 5 юлдузлигача бўлган меҳмонхоналардан бирортасида жой топа олмагани боис ўз машинасида тунашига тўғри келадиганга ўхшайди.\nМустақиллик байрами катта тантана, тўю томошалар билан нишоналадиган пойтахт Тошкентнинг шу кунларда узоғу яқиндан келган меҳмонларга лиқ тўлиши, каттаю кичик меҳмонхоналар эшикларига “Жой йўқ” ёки “Жой қолмади”, деган эълонларнинг осилини табиий ҳолдек қабул қилиниши керак.\nЛекин негадир, мустақиллик байрами арафасида Тошкентдаги меҳмонхоналарнинг аксари мижозлар йўқлигидан ҳувиллаб ётибди. Пойтахтдаги турли меҳмонхналарга қўнғироқ қилиб, бунинг гувоҳи бўлдик.\nТошкентдаги беш юлдузли меҳмонхоналардан бири “Гранд-мир”га қўнғироқ қилиб, меҳмонхонада бўш жой бор-йўқлиги билан қизиқдик.\n- Ҳа, бўш хона бор. Сизга нечта хона зарур. Нархлари 290 доллар. Бу нархга нонушта, солиқлар, бассейн, сауна ва фитнес зал нархлари ҳам қўшилган,- деди меҳмонхона ходимаси.\nБиз телефон қилган бошқа меҳмонхоналарнинг қолганларида ҳам бўш жойлар бор, деган жавобни олдик.\nТошкентдаги айрим меҳмонхоналарнинг айни байрам арафасида ҳувуллаб ётгани сабабларидан, сирдарёлик Фаҳриддин мисолида кўрганимиздек, улардаги нархларнинг қимматли ва ўзбекистонликлар чўнтагига тўғри келмаслигидир.\nЛекин вилоятлардан келадиган меҳмонларга хизмат кўрсатадиган меҳмонхоналар ходимлари ҳам шу кунларда мижоз йўқлгидан “пашша қўриб” ўтиришибди. Бундай мехмонхоналардан бирининг ходимаси байрам муносабати билан Тошкентда назорат кучайгани боис меҳмонлар камайганини айтди Озодлик мухбири билан ўзаро суҳбатда.\nМеҳмонхоналар бўйича мутахассис Шамсиддин овози ёзиб олинмаслиги шарти билан меҳмонхоналарда хорижий меҳмонлар камлигини изоҳлашга рози бўлди.\nШамсиддиннинг айтишича, биринчи сабаб мамлакатда туризим инфратузимасининг ривожланмагани боис хорижий сайёҳларни жалб қилиш талаб даражасида эмас. Инфратузилмани такомиллаштириш ва янгиларини яратиш учун маблағларнинг етишмаслиги, кўпгина меҳмонхоналарда таомларнинг замонавий талабларга жавоб бермаслиги, меҳмонхона хизматлари нархларининг қимматлиги ҳам хорижий сайёҳларни ҳашаматли меҳмонхоналарга жалб қилишга тўсқинлик қилади, дейди Шамсиддин.\nУнга кўра, 2003 йилдан бошлаб Ўзбекистонда меҳмонхоналар бизнеси анча ривожлана бошлаган ва бу даврда мамлакат меҳмонхоналари хориждан келган делегациялар ҳисобига гавжум бўлган.\nЛекин 2005 йили Андижон воқеаларидан кейин ажнабий делегацияларнинг ҳам, хорижий сайёҳларнинг ҳам сони кескин камайиб кетди, дейди суҳбатдошимиз.\nЯна бир суҳбатдошимиз Даша. У Ўзбекистонда меҳмонхоналарга маслаҳат бериш билан шуғулланади. Дашанинг айтишича, хорижлик туристлар асосан Тошкентдаги икки юлдузли, нархлари ўртача 60-70 АҚШ доллар атрофида бўлган ва шарқона дизайнда безалган меҳмонхоналарни хуш кўради.\n- Туристлар миллий услубда қурилиб, безалган арзонроқ меҳмонхоналарни танлашади. Аксар ҳолларда хусусий меҳмонхоналарда туришни маъқул кўришади,- дейди Даша.\nЛекин хорижлик туристлар Ўзбекистон меҳмонхоналаридаги хизмат кўрсатиш сифатидан нархларга мос келмаслигидан шкиоят қилиши тез-тез учраб турадиган ҳолдир, дея қўшимча қилади Даша.\n- Умуман олганда хорижлик сайёҳлар Ўзбекистондаги меҳмонхоналар кўрсатадиган хизматдан рози бўлиб қайтади. Лекин аксар ҳолларда нархлар меҳмонхона сифатига мувофиқ келмаслигидан нолишади,- дейди меҳмонхоналар бўйича маслаҳатчи Даша.\nЎзбекистонда бир неча бор меҳмон бўлган швециялик Элин Жонсон Ўзбекистон меҳмонхоналаридаги камчиликлар ҳақида буларни айтади.\n- Баъзида хизмат кўрсатиш кўнгилдагидай эмасди. Нонуштани ўз вақтида беришмасди. Кутиб қолишимизга тўғри келарди. Овқатларининг мазаси ҳам менга унчалик маъқул келмаган. Улар одатда ғарб таомларини тайёрлашга ҳаракат қилишади. Бироқ буни ҳар доим ҳам эплай олишмаганини кўрганман. Кейин баъзи меҳмонхоналарда сув муаммоси бўларди. Лекин умуман олганда менга Ўзбекистондаги шарқона услубда қурилган меҳмонхоналар жуда ёқади. Маслан, Марказий Осиёдаги бошқа баъзи давлатларга қараганда Ўзбекистондаги меҳмонхоналар тузукроқ,- дейди Элин Жонсон.\nМеҳмонхоналар бўйича мутахассис Шамсиддинга кўра, айни пайтда Тошкентдаги беш ва тўрт юлдузли меҳмонхоналарнинг аксари мамлакатга келувчи саноқли делегация вакиллари ҳисобига кун кечирмоқда, уч юлдуздан паст бўлган меҳмонхоналар эса базўр кунини кўраяпти.\nШу сабабдан, дейди Шамсиддин, бугунги кунда Ўзбекистонда меҳмонхона бизнеси инқироз ёқасига келиб қолган.\n“Dedeman Silk Roаd Tashkent” ва “Grand Mir” меҳмонхоналари уч йил аввал савдога қўйилганига қарамай, ҳанузгача сотилмай келаётганини сўзларига дадил сифатида келтиради меҳмонхона бизнесида ишлайдиган Шамсиддин.


#Уйдабўл! Нодирхўжа Юлдашев: 2006 йил воқеалари. Ўйинни беришни сўраган мураббий, тўй ўрнига футбол ва салом техника асри! / CHAMPIONAT.asia\n01:49"Рома" "Наполи"нинг икки футболчисини кузатиб бормоқда 1 01:28"Манчестер Юнайтед" таркибни кескин кучайтирмоқчи 2 01:05"Барселона" Дембелени трансферга қўяди 6 00:43"Бавария" кетма-кет 11 ўйинда ғалаба қозонди. Умумий ҳисоб – 36:7 2 00:24Пикфорд "Ливерпуль"га қарши дерби ҳақида: "Ўзимиз ва мухлислар учун уларни мағлуб этмоқчимиз" 2 00:02Де Лигт Роналду ва бошқа жамоадошлари ҳақида гапирди 2 23:40Бундеслига. "Боруссия" "Герта"ни кичик ҳисобда ютди 0 23:24"Барселона" Фатини 100 миллион еврога сотмади 10 23:03"Футбол ретро талқинда" (52-сон) 1 22:42"Боруссия" Торресни харид қилади 5 22:29"Пахтакор" машғулотларни Машариповсиз давом эттирмоқда 6 22:20Бундеслига. "Лейпциг" - "Падерборн" 1:1 2 22:19Бундеслига. "Байер" - "Бавария" 2:4 0 22:18Бундеслига. "Айнтрахт" - "Майнц" 0:2 0 22:15Украина чемпионати. "Шахтер" - "Десна" 3:2 0\n#Уйдабўл! Нодирхўжа Юлдашев: 2006 йил воқеалари. Ўйинни беришни сўраган мураббий, тўй ўрнига футбол ва салом техника асри!\n02 апр 17:26\nТеглар : ПахтакорНодирхўжа ЮладшевФутбол\nУзун йўлга ташланган илк қадамлар айнан 2006 йилга тўғри келади. Акам ҳақида ёзиб ўтгандим. Бир куни уйга чақирдилар — ишлайсанми?\nУзун йўлга ташланган илк қадамлар айнан 2006 йилга тўғри келади. Акам ҳақида ёзиб ўтгандим. Бир куни уйга чақирдилар\n- Кутилмаган таклиф, қандай иш?\n- Акмал “Камолот” билан катта лойиҳа бошлаяпти. Мени чақирди, менинг вақтим йўқ, магистратурам бор.\nШу йили Камолот Республика кенгаши васийлигида Ўзбекистонда миллий интернет порталини яратиш бўйича давлат лойиҳасини молиялаштирадиган бўлган. Унда, “Камолот” ва LG компанияси томонидан ўтказилган “LG” Гранд дастурининг электроника бўйича ғолиби Акмал Пайзиев раҳбарлик қиладиган бўлди. Акмал Пайзиевни бугун кўпчилик таниса керак. My Taxi, Express24 дастурлари асосчиси. 2006 йилда Акмал ака бор-йўғи 22 ёшда, аммо калла “мощный” ёшлигидан уйида компьютер бўлгани сабаб шекилли, Ўзбекистонга энди кириб келаётган соҳани бошқаларга нисбатан яхшироқ биларди. Уларнинг Озод деган дўстлари ҳам бўлиб, у дастурлашда шу ёшдаёқ устаси фаранг эди. Акам ва Акмал ака грант Суперфиналини ютиб, бирга Жанубий Корея совринига эга чиқишган. Шундан кейин дўстлашиб кетган эдилар. Қисқаси, мен акамнинг ўрнига myp.uz лойиҳасига ташриф буюрдим. 110-мактабнинг 2004 йил битирувчилар бўлмиш, 11 “Ж” информатика фанига ихтисослаштирилган эди. Ўша пайтдаёқ клавиатурага қарамай матн теришга уста эдим. Асосий савол, компьютерни қанчалик билиш ҳақида бўлган ва мен синовдан ўтганман. Энг каттамиз Акмал ака 22 ёшда, биз 18-19 ёшли болалар. Ярим йил ичида mail.ru каби ишлаши керак бўлган катта проект ишга тушди. Ўша пайт учун энг қиммат техникалар бизда эди. Порталнинг “спорт”, “ҳуқуқ”, “латифа”, “маданият” каби бўлимлари менинг зиммамда бўлиб, спортни ўша пайт интернет журналистикаси учун юксак чўққига олиб чиқа олгандим. Натижада биринчилардан бўлиб менга фотоаппарат олиб беришди. Бу эса фотожурналистикага кириб келишимга биринчи сабаб эди. Кўп ўтмай, интервьюлар қила бошладим. Диктофон олиб беришди, диктофон ҳам mp3 бўлиб, бунақасини ҳали кўпчилик билмасди. У пайтлар ЖЧ-98 логотипи билан чиққан радио урф бўлган. 256 мб флешканинг нархи 100 $ дан кам эмасди. Думалоқ диск ва тўртбурчак дискетлардан фойдаланиладиган даврлар. Бир куни метрода мусиқа эшитиб кетаётсам (у пайтлар ҳали MP3ли телефонлар йўқ, бўлса ҳам талабаларда бўлмайди), тўғримда ўтириб кетаётган икки бола кулганди: “метрода радио эшитиб кетаяпти, х...п“... Мийиғида кулиб қўйдим.\nҚўлимда ўша MP3га эга диктафон. Райхонни мусиқаларини эшитишни яхши кўрардим. Ҳар ҳолда, ёшмиз.\nБарчаси аъло даражада бошланди. Маош 2 курсни битираётган талаба учун даҳшатли – 80 000 сўм (1 АҚШ доллари 1200 сўм бўлган). Шартнома 250 000 атрофида. Мен энди “бойман”. Дастлабки иккита курс шартнома пулимни амаким ва тоғам тўлаб берганлар. Энди оиламга оғирлигим тушмайди, шартнома пулимни тўлай оламан. Стипендия адашмасам, ўша йили 15 000 сўмга бормасди. Қисқаси, мен ўзимни тиклаб олишим учун сабаб бўлган ишни топган эдим. Ҳар ойнинг бошида маош олардик. "МТС"ни 3, 5, 10 минг сўмлик карточкалари бўларди. Маошдан 5 сўмлик карточкаларни сотиб олиб, балансимизни тўлдирардик. У пайтлар пайнет ҳам йўқ эди. Телефонда 5 секунд гаплашиш бепул бўларди. "Аъло, қаердасан"... Тез жавобни эшитиб олиб, гўшакни қўйиб қўярдик. Чиқиш ҳам, кириш ҳам пул бўларди.\nБиринчи аккредитациямни қўлга киритдим. Энди олий лига ўйинларида расм олиш билан бир қаторда ўйинлардан кейинги интервьюларни ҳам ола бошладим. У пайтлар матбуот анжуманлари фақат ОЧЛ ва МТЖ ўйинларида ташкил қилинарди. ЎФАнинг биноси Халқлар Дўстлиги метро бекати олдидаги 9-қаватли бино тагида бўлиб, бор-йўғи 4та кичкина хонаси бор эди. Олий лига ўйинлари тугаганидан кейин федерацияга борардим. Бахтиёр Ширинов доим ўша ерда бўлардилар. Навбати билан ўйинларни қабул қилиб олишарди. Учрашув тугаганидан кейин назоратчи телефон қилиб, ўйиндаги вазиятларнинг дақиқаларини айтиб турарди. Кейин факсдан қайдномани юборарди. Мен эринмасдан, ўйин натижаларини олиб, офисга бориб сайтга қўярдим. Йўл чиптасини роса қийнардим. Таксида деярли ҳеч ким юрмасди. У пайтлар сайтни нари борса 100 нафар ўқувчи ўқирди. Лекин, масъулият ҳисси бўлган. Ҳозир барчаси осонлашиб кетган. Ҳозирги ёш журналистларга бирон иш буюринг, такси қиммат деб туради.\nДебют мавсумим тадбирларга бой бўлди. Бунга аввало Мираброр Усмонов “сабабчи” бўлганини айтиб ўтиш лозим. Мираброр Зуфарович 2005 йил сўнггида ЎФФ президенти этиб тайинлангач, биринчилардан бўлиб қилган иши ЎФФга янги бино қуриш ва ташқи алоқаларни тиклаш бўлди. Қисқа давр ичида 2006 йилни ўзидаёқ Тошкентда футзал бўйича Осиё чемпионати қабул қилинадиган бўлди. Гарчи бу мусобақа ЖЧ йўлланмасини бермаса-да, Ўзбекистон учун биринчи мусобақа эди. Мазкур мусобақа фаолиятимдаги энг биринчи халқаро турнир сифатида тарихдан жой олди. Кечагидек ёдимда йил бошида Санжар Ризаевнинг таклифи билан\nУсмонов томонидан Зарафшон залида ташкил қилинган, танишув тадбирига ташриф буюрдим. У пайтлар спорт журналистлар кўп бўлмасди. Нари борса, 4талик 2та стол-стул банд қилинди.\nМен ЎФФга ташриф буюрдим, қандай ишлашган булар шу кунгача ҳайронман, биттаси хонага кирса, иккинчиси чиқиб туриши керак бўлади. Буларга шароит яратмасдан, қандай қилиб натижа талаб қиламиз. Аввал буларга янгича иш учун, янгича шароит яратайлик, маошини оширайлик, терма жамоаларга пул тикайлик, ана ундан кейин натижа талаб қилайлик.\nБу Мираброр Зуфаровичнинг гаплари эди. Кўплаб инсонларнинг ҳожатини чиқарган, раҳматли Мираброр ака барча ваъдаларини устидан чиқдилар. Федерация кўп ўтмай, бугунги биносига эга бўлди. Унга қадар “Ўзбекистон футболи” газетасининг офиси сифатида, ташландиқ ҳолатда ётган бино ярим йилга қолмай, замонавий кўринишга келди. ФИФА билан ҳамкорликда Ўзбекистондаги биринчи сунъий майдон айнан шу ерга тўшалди. Барча клубларнинг қўналғасига айланган бу майдонга қачон келманг, бирон олий лига жамоаси ўртоқлик учрашуви ўтказаётган бўларди.\nМираброр Усмонов йўқдан бор қила олган инсон эди.\nШундай кунларнинг бирида қарасам, “Пахтакор”-2 сафида Уче Федерация Кубогида ўйнаяпти. Ҳайрон бўлдим, “Пахтакор”нинг асосий ҳужумчиси бу ерда нима қиляпти. Кейин билсам, БААда йиғин ўтказаётган “Пахтакор” сафидан қувилган экан. Воқеа эса шундай бўлган. Ўйинга “шитки”сиз келган Учега жамоадоши ўзининг “щиткисини“ бериб турган. Ечиниш хонасида у қайтиб сўраган, кимлиги ёдимда йўқ. Шунда Уче унга отиб юборган. Бу нарса Зайниддин Тожиевга ёқмаган. Сени одам деб берди, одам бўлиб қайтармайсанми деганда, Уче ўзбекларнинг энг ёмон кўрадиган услубида сўкиб қўйган. Сўкканини билади, учта ака-ука ботирлар, яъни Тожиевларнинг оёқ тагида қолиб кетган. Чунки Зайниддин Тожиевнинг волидаси, Фарҳод ва Камолиддинларники ҳам эди. Қисқаси уни клуб орқага қайтариб юборганди. Бу воқеани кейин билдим, ўзим ҳам ўшанда ҳайрон бўлгандим, нимага буни юзи кўкариб ётибди деб.\nЎзбекистон миллий терма жамоасига, Африкада катта ҳурматга эга бўлган Валерий Непомнящий бош мураббий этиб тайинланди. Ундан аввал “Пахтакор”га. Вазифа - терма жамоани Осиё чемпионатига тайёрлаш, “Пахтакор” билан ОЧЛ ғолиби бўлиш ва табиийки, чемпионат ҳамда кубок. Аммо у узоқ ишлай олмайди. Жуда ҳам самимий инсон, ўз ишига аралашганларни орқасида гапириб ўтирмай, шунчаки чемоданини йиғиштирди-кетди! Мен эса ундан биринчи интервью олган журналист сифатида тарихда қолдим ))... У билан матбуот анжумани ташкил қилинганидан кейин унинг “Пахтакор”га боришини билдим. Стадионга борганимда, машғулот ўтказиб бўлган экан. Шунда ўша машҳур тунелда интервью олдим. Буларнинг барчаси myp.uz сайти учун бўларди.\nФутзал ўртасидаги Осиё чемпионати мен учун биринчи катта мактаб вазифасини ўтади. Айнан шу мусобақада интернет тезкорлик талаб қилишини биринчи марта яхшилаб англаб етдим. Расм оламан, пресс-конференцияга кираман, ўйинга шарҳ ёзаман. Ҳаммаси, иккичи ўйинга қадар бўлиши керак. У пайтлар ОФК кўп ҳам ўз ташкилоти билан мақтана олмасди. Лекин шунга қарамай, мен кўплаб инсонларни яқиндан танидим. Мулоқот қилиш, интервью олиш, расмга олиш қоидалар ва бошқаларни ўргандим. Бу пайт Ўзбекистон чемпионатида ҳеч қандай қоида бўлмасди, ҳеч қандай. Яъни, ОАВ бўйича. Стадионда фақат марҳум Сергей Архипов бўларди. Уни ҳакамлар танигани учун индамасди. Мен илк маротаба ҳозир қадрдоним бўлиб қолган Ҳасан Пирмуҳамедов билан айнан шу йили танишганман. Олий лига ўйинларини бир вақтда расмга олиш билан бошлаганмиз. Ҳакамлардан қочиб юрардик. Ҳужжатимиз бўлса-да, стадиондан чиқариб юбораверардилар.\n2006 йил “Пахтакор” ташкил топганига 50 йил тўлди. У пайтлар сўнгги қўнғироқ байрамлари ташкил қилинарди. Тошкент шаҳар ҳокимияти ва “Пахтакор” келишган ҳолда юбилей байрамни 25 майга тўғрилади. Муаммо эса менда пайдо бўлди! Катта акамнинг никоҳ тўйи айнан 25 майда эди! Олдимда жуда ҳам қийин танлов. Бу ерда футбол, бу ерда тўй! Сиз нима қилган бўлардингиз. Катта амакимнинг катта ўғли уйланяпти. Уйимиздаги биринчи тўй эди бу. Оқ кўйлак, қора шим. Куёв навкарга тайёрман (уйдагилар учун). Бир пайт куёв навкар йўлга чиқди, мен ҳам, фақат мен келинникига эмас, “Наврўз” ресторанига. Ўша куни тушликда “Пахтакор” халққа ош берганди. Кетидан футбол тадбирлари давом этиши керак бўлган. “Тўйингаям“, дедим-у, таваккалчиликка қўл уриб, қочдим!\nТўй қандай ўтди билмадим-ку, лекин “Пахтакор”нинг юбилей тадбири жуда зўр ўтди. Ўша йиллари авжига чиқаётган\nСервер Жепаров ва Александр Гейнрихни суратга тушишга таклиф қилдим. Уларнинг салобати шунчалик босарди, бир гап гапира олмасдим. Баҳонада битта мухлис ва "Пахтакор" футбол мактаби тарбияланувчиси ҳам суратга тушди. Ҳозирда бу бола "Бунёдкор" шарафини ҳимоя қилаяпти - Ғулом Ҳайдар Ғуломов.\nАлександр Гейнрих “Торпедо Москва” сафида Тошкентга ташриф буюрган эди. “Пахтакор” раҳбариятининг ақлли қарори, Гейнрихни трансфер қилиш чоғида, шартномага “Пахтакор”нинг тадбирига келиш банди қўшилганди. Бутун стадион Гейнрихга ишқибозлик қиларди. Ўз навбатида “Пахтакор”нинг ҳам таркиби чакки эмас. Одилни адашмасам биринчи марта ўша ерда яқиндан кўрганман. Захира ўриндиғида. Стадионга йиғилган минглаб мухлисларга кўринмай турган болакай, бутун Ўзбекистонга бир кун келиб машҳур бўлишини мен ҳам билмасдим.\nНе-не юлдузларни кўрмадим. Ўша пайтда Президент Вазири бўлган Шавкат Миромонович “Пахтакор” фахрийларига турли медалларни таққан эди. Шоу-бизнес вакиллари ўз қўшиқлари билан стадионга йиғилганларни хушнуд этди. Ўйин эса зўр бўлмади тўғриси, 1:1. Барча тадбирларни якунлаб, ҳеч нима бўлмагандек тўйхонага бордим, қарасам келин куёв ёр-ёр садоси остида ресторандан чиқиб келишяпти.\n"Пахтакор"нинг юлдузли захира ўриндиғи... Аҳмедовни танидингизми?\nБу мавсумда ҳам “Пахтакор”га тенг келадиган бўлмади. Энди мен стадиондан бевосита ишлардим. Ўз пайтида мухлис бўлиб юрган пайтларимиз “Пахтакор” стадиони майсаси олдида юрган одамлар, биз учун етиб бўлмас юлдузлар эди. Футболчилар чиқиб келадиган туннелдан юриш бахт эди. Фотомухбир сифатида мен ҳам ўша машҳур туннелдан тушиб кела бошладим (“Пахтакор” стадионининг тўлиқ бузилишига мен қаршиман. Уни ўз аураси, ўз тарихи бор). Кечагина фан клубда бирга ўтирган дўстларим “Нодир, Нодир”... деб бақириб қўйишарди, ғурурланиб кетардим. Сабаби мен учун “Пахтакор” шунчаки ном эмас эди. Бугун билдим, футбол атрофидаги ўйинларни. У пайтлар барчаси беғубор эди. Қайси жамоа эканлигини айтмайман. Бир йили финалда “Пахтакор” 1-бўлимдан кейин ғалаба қозонаяпти. Ечиниш хонасига кетаверишда рақиб мураббийи, “Самвел, балки ўйинни берарсан, чемпионсан-ку”, деб унга мурожаат қилган. Шунда Бабаян, мухлислар ўтирган секторни кўрсатиб, “бориб, улардан сўраб келгин”, дея жавоб қайтарган.\n2005-06 йил Игнатий Нестеров оғир синовни бошидан ўтказганди. Мавсум сўнггида елкасидан жиддий жароҳат олади. Фаолиятини тугатиши ҳақида гаплар чиқди. Аммо Германияда ўтказилган бир нечта жарроҳлик амалиётлари ва ўша пайтда “Пахтакор”да фаолият олиб борадиган Мирко Еличичнинг маҳорати билан Нестеров 1 йил деганда сафга қайтди. Бахтиёр Ашурматов ҳам мавсумни “Крилья Советов”даги дебют ўйинида жароҳат деб қўйиб юборган. Ашурматов ўша йиллари “Пахтакор”нинг “духи” эди. У майдонда бўлса, рақиб жамоа футболчилари ўйлаб иш қиларди. “Крилья Советов”нинг асосий таркиб ўйини бўлишидан бир кун аввал ўринбосарлар лигасида деярли тўлиқ, бўлиб ҳам сунъий майдонда ўйнаган бўлган. Бу нарса ўйиннинг эртасига, асосий таркиб ўртасида ўз таъсирини ўтказмай қолмади ва жуда оғир жароҳат олганди. Ўша йиллари мен Қосимовдан кейинги туғма сардор деб Бахтиёр Ашурматовни тилга олардим. Ҳозирги марказий ҳимояда Кримецнинг қаеридир Ашурматовга ўхшаб кетади.\nШу йили Нестеровдан ташқари, Анвар Солиев ҳам оғир жароҳат олганди. Бу захира ўриндиғидан, ҳозирда Одил Аҳмедов, Садириддин Абдуллаев ва Игнатий Нестеров фаолиятларини давом эттираяптилар. 23 рақамдаги футболчи - Тимур Кагиров. Италия қаҳрамони - Элдор Тожибоев , Мирзакамол Камолов ва Вячеслав Понамарёв.\nМавсум ўртасида Нестеров майдонга қайтди. Унга қадар “Пахтакор” роса қийналди. Гарчанд осонликча чемпионликни қўлга киритган бўлса ҳам, ОЧЛда муаммога учради. Бир қарасанг Элдор Тожибоев, бир қарасанг дарвозада Темур Жўраев бўларди. Элдор ўша пайтда Италиядаги қаҳрамонлиги эвазига тилга тушган эди. Агар у замонда интернет бугунгидек оммавий бўлганида, бутун дунёда тилга олинарди. 2006 йилнинг февраль ойида Италиянинг Виарежжио шаҳарчасида ҳар йили анъанавий тарзда бўлиб ўтадиган мусобақанинг 3-турида шерлар “Ливорно”га қарши майдонга чиқадилар. “Модена”, “Ливорно” ва Болгариянинг “Нефтекс” клублари ўрин олган гуруҳда бизникиларда 6 очко, “Модена”да 4 очко эди. Италияликларни фақат ғалаба қониқтирадиган учрашувда ҳакам ўйиннинг расвосини чиқарган. “Пахтакор” ўйинни 9 киши бўлиб якунига етказган. Бу ҳаммаси эмас эди. “Модена” фойдасига 3та (!!!) пенальти белгиланган. 90 дақиқа ичида амалга оширилган учта пенальтининг барчасини Элдор Тожибоев маҳорат билан қайтариб турган. Якунда, қарши ҳужумда битта гол уриб, гуруҳда 9 очко билан кейинги босқичга чиққан. 48та жамоа қатнашган мусобақанинг 1/16 финалида “Пахтакор” яна бир итальян клуби, “Сиена”га 1:0 ҳисобда имкониятни бой берган. Бу мусобақа 18-20 ёшли футболчиларники эди. Бир тур аввал қизил карточка олган Садриддин Абдуллаев майдонга тушмаган. Ўша йили Садриддин Абдуллаев “Пахтакор”да мавсум кашфиёти бўлганди. Уни “Фулад” дарвозасига олисдан ургани голи ҳамон ёдимда.\nШу йилнинг бошида Улуғбек Мирзаев, Бахтиёр Ширинов ва Мирзаҳаким Тўхтамирзаев бошчилигида, “Пахтакор On Line” журнали чиқа бошлаган эди. Мен 2 йилдан бери фан клуб аъзоси сифатида матбуот хизмати хонасида ўтирмайманми, дастёрлик вазифалари менга топширилганди. Ўша куни биринчи Мирзаҳаким акам билан суҳбатлашдим. У даврда Мирзаҳаким Тўхтамирзаев ўзбек футболи ТВсининг афсонаси эди. Менга вазифа юклатилди, “Пахтакор” базасига бориб, Италиядан қайтган қаҳрамонлардан интервью олиб қайтиш. Биринчи маротаба “Пахтакор” базасига ташриф буюраман. Ҳаяжон “мощный”. Камига, “Пахтакор” автобусида кетдим. Базада Садриддин Абдуллаев, Анзур Исмоилов, Элдор Тожибоевдан интервью олдим. Улар орасида Одил кўринмасди. У жуда камтар, фақат ўз хонасида ўтирар, фақат машғулотларга тушарди. Садриддин Абдуллаев ва Анзур Исмоилов ёш, шўх эдилар. “Пахтакор” журналида интервьюм чиқди. Мирзаҳаким ака билан ЦУМгача пиёда гаплашиб кетганим ёдимда, нима савол беришни билмайман. Қисқаси, бу уч инсон Улуғбек Мирзаев, Бахтиёр Ширинов ва Мирзаҳаким Тўхтамирзаев менинг ОАВдаги фаолиятимда туб бурилиш ясаб юборган супер учлик бўладилар. Мен учун улар, Неймар – Месси - Суарес триосидан-да қадрлироқ.\nЧемпионликни аллақачон нақд қилган “Пахтакор” сўнгги турда “Динамо”га бориши керак. Мен илк марта Самарқандга ташриф буюрдим. Боришимга Илҳом Шарипов сабабчи бўлди, Бахтиёр акам мендан Илҳом Шариповнинг хайрлашув учрашувидан альбом қилиб беришни сўрадилар. Самарқандда “Пахтакор” ва “Динамо” фахрийлари ўртасида Илҳом Шариповнинг хайрлашув ўйини ташкил қилинди. “Меҳри дарё” “Пахтакор” бу ўйинда ҳам ютқазиб бериши керак эди. Ўзи сўнгги турларда ё ўринбосарларни тушириб юборарди, ё бирон тадбирга тўғри келиб қоларди. Бахтиёр ака Ширинов бу ўйинда Игнатий Нестеров турмасин, унинг “қуруқ” серияси бузилиб қолишини огоҳлантиришларига қарамай, бой бериладиган ўйинда Нестеров дарвозада турди ва ўзининг жуда узун қуруқ сериясини пучга чиқарди. Шу ўйин бўлмаганида посбонимиз қайд этиб келаётган серияга, жаҳон юлдузлари ҳавас қилиши мумкин бўларди.\n"Пахтакор" матбуот хизмати томонидан мавсум бошида эълон қилинган энг яхши журналист танловининг, интернет йўналишида ғолиб чиқдим.\nМендан ташқари, Ҳасан Пирмуҳамедов (энг яхши фотомухбир), Норбек Ниёзов (энг яхши радио эшиттириш) ва Эркин Холбобо (энг яхши нашр) сифатида биттадан шарф ва китоб билан тақдирландик.\nЙил якунига етай деб қолганида, myp.uz электрон почтасига хат келди:\n“Ассалому алайкум, Сизнинг суратларингиздан “Интер Футбол” газетаси учун фойдалансак бўладими, қалам ҳақи берилади”.\nБу “Интер Футбол” газетасининг бош муҳаррири Аҳадхон акадан ёзилган хат эди.\n2006 йил якунларига кўра Одил Аҳмедовдан ташқари ўзбекистонликлар Тошкент шаҳар чемпионати иккинчи лигасида “Қурувчи” деган жамоа ғалаба қозониб, пулька йўлланмасини қўлга киритганини ва бу жамоа кейинчалик ўзбек футболини ўзгартириб юборишини тасаввур ҳам қила олмасдилар.\nҚолгани 2007 йилда!\nБу суратда навбадаги голни ўтказяпман. "Ўзбекистон Футболи" газетаси дарвозасини қўриқлаган пайтларим. Рақибимиз, "Пахтакор"нинг мураббийлар штаби бўлган эди.\nЮқоридаги икки сурат ўртасидаги фарқ бор йўғи ярим йилни ўз ичига олади.\nФутболдаги йўлларим — 2004 йил!\n2005 йилнинг аламли хотиралари - Тошимуцу Ёшида!\nУйда бўл, 2007 йилда кўришгунча!\n"Футбол ретро талқинда" (52-сон) 1\nХорватияни ютган Ўзбекистон, Болтабоевдан шедевр, чорак финалдан қуруқ қолдирган чехиялик ҳакам. 2013 йилги U17 ЖЧни ёдга оламиз 8\n"Футбол ретро талқинда" (51-сон) 1\n02 апр 17:56:34\nGap yo'q Nodirxo'ja, Tak derjat! Yoshlikni eslatkaniz uchun raxmat. 2007 ni kutamiz.\n02 апр 18:04:48\nNimeya yoshirasiz xayronman ? SAMVEL BABAYANDAN YUTQAZIB BERISHNI VADIM ABRAMOV SURAGANKU. yoshirmey yoziyvuring\n2006 ёзилганига, Абрамовми? Яхшилаб ўқиш керак! "Бир йили финалда...." аниқ йили ёзилмаяпти.\n06 апр 01:45:58\nSardor Barsa 1990\nManam bir paytla fanklubga a'zo bo'ganman Mirzarahim aka bilan birga iwlardiz bowqachedi uwanda.Quruvchini yomon ko'rardiz esimda\n06 апр 01:45:45\n03 апр 19:40:25\nУша пайтдаям келишилган уйинлар булган эканда\n02 апр 23:44:40\nBirinchi rasmdagi Azim kursdoshing sport kanalidagi Siyovush semizni yomon dupposlodida..\n02 апр 20:59:26\nSAF_Legenda фойдаланувчининг фикрига жавоб бериш\nПахтакорнинг 100 йиллиги хеч качон эсимдан чикмиди. Синфдошларим Билан кинога тушиб кетидан футболга тушгандик. Уйин сунггида эса ПАХТАКОР футболчилари Футбол Тупларини мухлисларга совга килишганди. Майдондан прям мухлисларга караб тепиб беришганди. Тупни ушиман дб синфдошимми елкасига миниб сакрагандим тупни ушаганман лекин эвазига кулим Билан йикилганман . Битта копток деб 3 ой гипсда юрганман лекин афсусланмиман . Этганча уша коптокки узиям 2 йил уйда шкафимда хеч кимга берми хаттоки тепми саклагандим худдики сувенир сифатида :))\nOka 100 yillimas 50 yillidin\n02 апр 20:38:20\nTarix ortga qaytdi. Maza qildim. Kelgusi faoliyatingizga Omad Nodirxo'ja. 14 15 yil chakana emas.\n02 апр 20:25:50\nNodir mazza qildim. Jur.Fakdagi futbollarimiz esimga tushib ketti\n02 апр 19:44:37\nКелинг тан олайлик Нодирхўжа мақолани боплаган! Ўқиган киши борки, маза қилади. Мақола учун раҳмат Нодирхўжа!\nОмад сизу бизни асло тарк этмасин!\n02 апр 19:16:53\n2006 - yil trakor finalga chiqmaganku .\n02 апр 18:56:43\nНизом фойдаланувчининг фикрига жавоб бериш\nТўғриси СA сайтини мен хам жуда яхши кўраман, лекин сайт структурасини янада такомиллаштирилса яхши бўларди. Нодирхўжага таклифим: балки Футбол на Куличках сайтига ўхшаб ўзгартириш мақсадга мувофиқмиди. Оддий бир мисол, хар қандай бир жамоани ўтказган ўйинлари ва келажакдаги бўладиган ўйинлари тўғрисидаги маълумотларни бир вароқ (лист) да кўриш мумкин. Мусобақалар (чемпионатлар, архив) тўғрисидаги маълумотларни олиш учун хам кўп жойга қидириб кириш шарт эмас, шу асосий листдан ўтса бўлади (мутахассис эмасман лекин ўз фикримни ёздим, Нодирхўжа ! нима бўлганда хам ишларизга омад)\nУндай қила олмаймиз. Натижалар махсус дастурга бириктириган ва унга пул тўлаймиз. Кулички варианти қулайлиги тўғри. Уларда бу иш "ручной" қилинади. Биз бунчалик кўп мусобақаларни қўлда бажара олмаймиз.\n02 апр 18:38:09\nSardor Abubakirov фойдаланувчининг фикрига жавоб бериш\nUni buni bilmadimu .. Sayt ajoyib tuzilgan , saytni back endi ni qaysi dasturlash tilidan foydalanilgan , phyton mi ?\n02 апр 18:33:53\n02 апр 17:45:37\nFrontent qismi: HTML,Css,Java Skriptda yozilgan Beckend qismi: Javada tuzilgan bo'lsa kerak Python unchali tez ishlamidiyu


«Тасдиклайман» Мактаб директори: У. Кодирова\nА.Навоий тадбир режа\nyakuniy, Python darslik, kompyuter tarmogining maqsad va vazifalari, E. Mamurov T. Adirov ehtimollar nazariyasi 2017-2018, E. Mamurov T. Adirov ehtimollar nazariyasi 2017-2018, E. Mamurov T. Adirov ehtimollar nazariyasi 2017-2018, E. Mamurov T. Adirov ehtimollar nazariyasi 2017-2018, КУРС ИШИ ЛОЙИХАСИ, КУРС ИШИ ЛОЙИХАСИ, БИОКИМЁ 2-КУРС КУНДУЗГИ КУРС ИШИ ТАКСИМОТ, геномика фан дастури(1), bug-kuch qurilmasida ish qobiliyatining yoqotilishini hisoblash\nМаънавий-маърифий ишлар буйича директор ў инбосари: Г.Ахмедова 4- умумий урта таълим мактабида А.Навоий таваллудига\nФ.И.Ш Лавозими Аъзолиги\n4-умумий урта таълим мактабида А.Навоий таваллуд кунига багишлаб\nМактабда ўқитувчилар ўртасида «А.Навоий» таваллуди кунига бағишлаб ишчи гурухни тузиш.\nДиректор, уринбосарлари махсус комиссияси\nМактабда Алишер Навоий таваллуд кунига багишланган бадий кеча, давра сухбатлар хамда мушоиралар утказиш .\nММИБДУ, Барча синф рахбарлари, етакчила,она тили ва адабиёт Фани укитувчилари\nАлишер Навоий асарларидан иборат адабиётлар альбомлар, маколалар ва укувчи ёшларни мавзуга оид ижодий ишлари кургазмасини ташкил этиш.\nСинф рахбарлари, адабиёт укитувчилари\nАлишер Навоий номи Билан боглик жойларга, адабиёт музейларига саёхатларни уюштиган холда Навоий ижоди хусусида «Очик маънавият сабоглари»дарсларини ташкил этиш.\nОна тили ва адабиёт укитувчилари\nСинф укувчилари ўртасида «А.Навоий асарлари билимдони» иншонлар танловини ўтказиш\nбуйича директор ўинбосари: Г.Ахмедова\n4-умумий урта таълим мактабида А.Навоий таваллудига\n4-умумий урта таълим мактабида А.Навоий таваллуд кунига багишлаб утказилган йигилиш\n9.02.2014-йил Олтиарик шахарчаси\nКатнашди: 1-9-синф укувчилари,\nсинф рахбарлар ва фан укитувчилари,\nЮксолиш, Тошкент МФЙ раислари\nО.Собиров , Г.Асадова, ХТМФМТТЭБ\nМутафакир Алишер Навоийнинг таваллуд кунига багишлаб.\nЭшитилди: Кун тартибидаги масала юзасидан мактаб директории У.Кодирова сузга чикди. У уз сузида А.Навоий таваллудининг 573-йиллиги юртимизда кенг нишонланиши, шу муносабат билан жамоа олдида килинадиган ишлар хусусида тухталди.\nЭшитилди:Шундан сўнг сўзни она тили ва адабиёт фани ўқитувчиси Н.Хожиакбаровага берилди. У ўз сўзида Алишер Навоий 1441 йили 9 февралда темурийлар хукумронлигида бўлган хуросон давлатининг пойтахти Хирот шахрида сарой амирларидан бўлмиш Ғиёсиддин Кичина хонадонида таваллуд топди. Кичик ёшидан таълим олиб, мактабда ўқиб юрган кезлари форсий тилдаги тасаввуфий адабиётнинг асосчиларидан бири хисобланмиш Фаридуддин Атторнинг машхур “Матиқ ут-тайир” достонини севиб берилиб ўқиган.\n1483-1485 йиллари шоирнинг энг буюк асари 5 достондан иборат “Хамса” яратилди. Умрининг сўнги ўн йили мобайнида хам Навоий жуда кўп бадиий, илмий, тарихий асарлар бунёд этган. Бу улуғ зот 1501 йилнинг 3 январ куни хиротда вафот этди. Ўзбекистон хукумати бобоколон шоримиз қабрини обод қилиш режасини тузмоқда. Мамалакатимиз пойтатидаги “Ўзбекистон миллий боғи” да Алишер Навоийнинг улуғвор хайкали қад ростлаб турибди деб беллашув иштирокчилари таништириб ўтди.\nЭшитилди:Йигилиш сўнгида директор уринбосарлари Г.Ахмедова сўз олиб у ўз сўзида беназир инсон буюк аллома, дахо ижоткор А.Навоий хаёти, ижоди у зотнинг кўплаб асарлари, уларнинг мазмун мохияти тўғрисида анча тасаввурга эга эканликлари хақида гапириб, беллашув ғолибларини эсталик совғалар билан тақдирлади.\nЮқоридаги масала юзасидан йигилиш\n1. Юкоридаги уртокларни фикрлари асос учун кабул килинсин.\n2. Мактабнинг юкоридаги масала буйича тузган тадбири тасдикланиб, ижроси таъминлансин.\n3. Маънавият сабоқларида Алишер Навоий таваллудига бағишлаб очиқ\nдарслар ташкил этилсин.\n4. Ушбу буйруқни назоратини маънавий-маърифий ишлар бўйича\nдиректор ўринбосари Г.Ахмедова зиммасига юклатилсин.


Инсонлардан беҳожат бўлиш - Hidoyat.uz\nАсосий саҳифа Мақолалар Инсонлардан беҳожат бўлиш\nЧоп этилди May 15, 2020 Инсонлардан беҳожат бўлишda fikr bildirishni o'chirish\nРасулуллоҳ (соллаллоҳу алайҳи ва саллам) айтдилар: “Одамлар наздида энг яхши инсон инсонлардан беҳожат бўлганидир ва одамлар наздида энг ёмон кўрилган инсон уларга муҳтож бўлганидир. Аллоҳ наздида энг яхши инсон Унга муҳтож бўлгани ва Аллоҳ наздида энг ёмон инсон эса, бошқаларга муҳтож бўлиб, Яратгандан ўзини беҳожат ҳисоблаганидир”.\nАллоҳ таоло ҳатто ийд-жума кунлари ҳам дам олмасдан меҳнат қилиш ва ризқ қидириш мумкинлигини айтган:\nРасулуллоҳ (соллаллоҳу алайҳи ва саллам) ҳар бир кишини пешона тери билан кун кечиришга ундаганлар ва ўзлари ҳам меҳнат орқали тирикчилик қилишни яхши кўрганлар.\nРивоят қилинишича, бир куни Расулуллоҳ (соллаллоҳу алайҳи ва саллам) саҳобалар билан ўтирганларида бир киши ҳақида гап кетди: “У кундузлари рўза тутади ва кечалари зикр қилади”, дейишди ва бундан Расулуллоҳ (соллаллоҳу алайҳи ва саллам) хурсанд бўладилар ҳамда унга ўхшашни буюрадилар, деб ўйлашди. Лекин Расулуллоҳ (соллаллоҳу алайҳи ва саллам) уларнинг мақтовларини эшитмадилар ва: “Сизлардан кимнинг озиқ-овқати ва кийим-кечаги етарли?” деб сўрадилар. Улар: “Барчамизники”, дедилар. Расулуллоҳ (соллаллоҳу алайҳи ва саллам): “Сизлар ундан яхшисизлар”, дедилар. Буни эшитган саҳобалар меҳнат қилишга тиришишди ва ўз “араваларини ўзлари тортиш”га аҳд қилишди.\n«(Эй Муҳаммад!) Албатта, Раббингиз сиз ва сиз билан бирга бир тоифа (саҳобаларингиз) кечанинг учдан иккисидан озроғида, баъзида унинг ярмида ва (гоҳо) учдан бирида (бедор бўлиб, намозда) туришларингизни билур. Кеча ва кундуз (миқдори)ни Аллоҳ белгилар. У саноғига ета олмаслигингизни билиб, тавбаларингизни қабул этди. Энди (кечалари намозларингизда) Қуръондан (ўзингизга) осон бўлган даражада ўқийверинг! У сизларнинг орангизда беморлар бўлишини, бошқалар Аллоҳнинг фазли (ризқи)ни истаб, ер юзида сафар қилишларини ва яна бошқалар эса Аллоҳ йўлида жангга чиқиб кетишларини билган. Бас, (қийналмай Қуръондан) осон бўлган миқдорда ўқийверинг! Намозни баркамол адо этинг, закотни (ўз жойига) беринг ва (мискинларга эҳсон қилиш билан) Аллоҳга “қарзи ҳасана” беринг! Ўзларингиз учун тақдим қиладиган яхшиликни (қиёмат куни) Аллоҳнинг ҳузурида янада яхшироқ ва улуғроқ мукофот ҳолида топурсиз. Аллоҳдан мағфират сўранг! Албатта, Аллоҳ мағфиратли ва раҳмлидир» (Муззаммил, 20).\nМўмин киши тадбиркор бўлиши керак. У ақлу фаросати билан нафақат ўзи, балки жамиятдаги ишсиз кишиларни иш билан таъминлаши улуғ савоб. Машойихлар айтганидек: “Хоҳлаган нарсангдан беҳожат бўл, ундан устун бўласан. Хоҳлаган нарсангга муҳтож бўлсанг, унинг асири бўласан. Хоҳлаганингга яхшилик қил, унинг амири бўласан”.\nАли ибн Абу Толиб (розияллоҳу анҳу) ҳаётида бўлиб ўтган воқеани эслайлик, унда катта ибрат ва фойда бор. Али (розияллоҳу анҳу) айтади: “Кунларнинг бирида оч қолиб, Мадина кўчаларига чиқиб иш қидирдим. Тупроқ йиғиб, челакда сув ташиб, хурмоларни суғораётган аёлга дуч келдим. Унга ўн олти челак сув ташиб бердим ва қўлларим қавариб кетди. Кафтимни ёзиб унга қавариқларни кўрсатдим. У менга ўн олтита хурмо санаб берди. Мен хурмоларни олиб Расулуллоҳ (соллаллоҳу алайҳи ва саллам) олдиларига келдим ва бўлиб ўтган воқеани айтиб бердим. Расулуллоҳ (соллаллоҳу алайҳи ва саллам) хурсанд бўлдилар ва мен билан хурмо едилар”.\nМиннатни кўтариш қийин-ку ахир.\nЭнг улуғ зотлар саналмиш пайғамбарлар ҳам ризқларини ҳалол йўл билан, пешона тери тўкиб топишган. Улар ризқ Аллоҳдан эканини билгани ҳолда ҳам ҳунарсиз ўтиришмаган. Тарихдан маълум, Одам (алайҳиссалом) деҳқончилик, Нуҳ (алайҳиссалом) дурадгорлик, Довуд (алайҳиссалом) темирчилик ва Идрис (алайҳиссалом) хаттотлик билан шуғулланган.\nШу ўринда Сулаймон (алайҳиссалом)нинг Раббига қилган муножотини эслаб ўтайлик: “Эй Аллоҳ! Мендан олдингиларга насиб этмаган нарсани бердинг ва мендан кейин ҳеч кимга берилмайдиган нарсани сендан сўрайман, ато эт! Шукрингга ожиз қолсам, мендан ҳам шокирроқ бандангни кўрсат”. Аллоҳ таоло ваҳий қилди: “Эй Сулаймон! Касби билан очлигини кетказган ва авратини ёпган ҳамда менга ибодат қилган бандам сендан кўра шокирроқдир”. Сулаймон (алайҳиссалом): “Эй Парвардигор! Менга қўлим билан қиладиган касб ато эт!”, деди. Жаброил (алайҳиссалом) келиб унга хурмо дарахтларига ишлов беришни ўргатди. Сулаймон (алайҳиссалом) шу ишни ўзига касб қилиб олди.


Умумий ишсизлик ташвиши: Хитойда ОТМларни тугатган 9 миллион талаба хавотири ҳақида\nЮқтирганлар 34017 киши\nСоғайганлар 28661 киши\nВафот этганлар 221 киши\n22:37 / 29.07.2020\nПандемия ва унинг ортидан келиб чиққан инқироз туфайли бу йил дунё миқёсида ОТМларни тамомлаб, меҳнат бозорига кириб келган битирувчилар учун яхши иш топиш ҳар доимгидан қийинроқ бўлмоқда. The Diplomat нашри мазкур мавзу юзасидан Хитой ёшлари мисолида сўз юритди.\nХитойнинг Чжецзян университети битирувчиси Ху Цисюан олий таълимни тугатгани учун хурсанд бўлса ҳам, ҳаётининг кейинги босқичини тасаввур қила олмаётгани, вирус туфайли вужудга келган ноаниқ вазият туфайли хавотирда қолган.\nБу кайфият фақат Ху учун эмас, балки Хитой ва бутун дунё университетлари битирувчилари учун умумий бўлиб қолмоқда.\nТаълимнинг ўзгача якуни\nЖорий йилда 9 миллион талаба Хитой ОТМларини тугатди. Улар меҳнат бозорига ўта ноаниқ вазият ҳукмрон бўлиб турган пайтда кириб бормоқдалар. Бундай вазият «Буюк инқироз» давридан бери биринчи марта кузатилмоқда.\nИюнь ойининг бошида Хитойнинг турли ҳудудларида, айниқса, Пекинда жойлашган университетлар ўзларининг битирувчи курс талабаларига университет ҳудудига қайтишга рухсат берган эди. Улар бир неча ойлик ижтимоий масофаланиш талабларидан сўнг карантин талабларига қатъий амал қилган ҳолда ўқув биноларига қайтишган ва дўстлари даврасида бўлишган эди.\nЛекин яна янги кейслар аниқлана бошлагач, ҳукумат ҳали университет кампусларига етиб келмаган битирувчи курсларни қайтмаслик тўғрисида огоҳлантирди. Бу эса кўпчилик талабаларнинг кайфиятини туширгани шубҳасиз.\nБундай кайфиятда ўқишни тугатаётган талабалардан бири, Чжецзян университети талабаси Вейи пандемия таъсирида кўплаб иш берувчилар ўз ходимларини зўрға таъминлаб турган бир пайтда уларнинг янгиларга иш бера олиш имкониятлари кам деб ҳисоблайди. Яна бир битирувчи эса агар имкон бўлса, стажёрлик учун ҳам рози эканини таъкидлаган.\nХитойда иш ўринлари учун талабгорлар ҳам кўпчиликни ташкил қилади. Масалан, 2019 йилда давлат ташкилотларидаги 24 мингта бўш иш ўрни учун 1,4 миллион киши курашган. Бунда бир ўрин учун 60 нафар талабгор тўғри келган.\nПандемия юзага чиқарган тенгсизлик\nБундан ташқари, пандемия Хитойда турли ижтимоий муаммоларни кўтарди. Масалан, гендер тенглиги муаммоси ва қизларнинг иш ўринларига қабул қилиниш имкониятининг камроқ экани бунга мисол бўла олади. Битирувчи талаба қизлардан бири бу ҳақида шундай дейди:\n«Гуруҳимизда қиз бола талабалардан фақат менинг ҳужжатларим иш берувчилар томонидан қабул қилинган эди. Бироқ улар бироздан сўнг мен ишга кирмоқчи бўлган ўринга фақат магистр даражасига эга бўлганларни оламиз, деб қайтаришди».\nХитойдаги халқаро талабаларни ҳам ўзларининг вазияти ўйлантирмоқда.\nПекин университетининг Huawei’да ишлаш имконини қўлга киритган чет эллик битирувчиси иш ўрнидан айрилиб қолишдан хавотирда.\n«Хитой виза тартиби бу ерда ишлашимга таъсир кўрсатишидан хавотирдаман. Айрим дўстларим билан худди шундай бўлди. Мен эса пандемияга қарамай иш топганимдан хурсандман, бироқ талаба визамни ишчи визага ўзгартириш муаммо бўлмасмикан, деган хавотирдаман», – дейди у.\n«Ишчи виза олиш муаммо бўлиши мумкин» – хорижлик талабалар\nХитойда талаба визасини ишчи визага алмаштириш учун шахс мамлакатни тарк этиши ва қайтадан Хитой халқаро виза агентлигига мурожаат қилиб, ишчи сифатида мамлакатга кириши зарур. Пандемия эса давлатлараро саёҳатларни қийинлаштириб юборди.\nҚиммат нархдаги ва маълум мақсадларда амалга оширилаётган авиақатновларда яна қайтиб келиш учун жой олиш эса муаммо. Хитойга келгандан сўнг мажбурий карантинга олиниш учун тўланадиган харажатлар ҳақида эса айтмаса ҳам бўлади.\nРасмий статистика ишсизлик даражаси пасаяётганини кўрсатмоқда\nХитой ҳукумати ҳам ишсизлик кўрсаткичининг юқорилаши ва битирувчиларни иш билан таъминлаш муаммосини ҳал қилиш учун фирмаларга солиқ имтиёзлари берган, турли монетар чоралар кўриб келинмоқда. Шунингдек, Хитой Халқ банки ҳам ўрта муддатли қарз бериш ставкасини 20 бирликка пасайтириб, 2,95 фоизга туширган.\nЭътиборлиси, Хитой шаҳарларида ишсизлик кўрсаткичи февралда 6,2 фоиз бўлган бўлса, май ойида бу кўрсаткич 5,9 фоизга етган. Бу кичик ютуқ, шунингдек Хитойнинг вирус устидан ғалаба қозонаётганини яхши янгилик дейиш мумкин. Эндиликда йил охиригача Хитойда шаҳар аҳолиси ўртасидаги ишсизлик даражаси 10 фоизга чиқади, деган прогнозлар ўзини оқламаслиги эҳтимоли юқори.\n19:14 / 14.08.2020\n19:03 / 13.08.2020\nКимё-биология таълимини ислоҳ қилишга оид президент қарори эълон қилинди\n00:42 / 13.08.2020\nЯманнинг Москвадаги элчихонасига яманлик ҳарбийлар бостириб киргани маълум қилинди\n00:35 / 13.08.2020\nЎқишини кўчириш ёки тиклаш бўйича аризаси рад этилган талабалар учун апелляция бўлмайди — вазирлик


Ижтимоий тармоқларда, “Lacetti” русумли транспорт воситасида аёл киши танасини чиқариб олган ҳолда ҳаракатланаётганлиги акс этган видео кўплаб муҳокамаларга сабаб бўлди. Мазкур ҳолат юзасидан Тошкент шаҳар ИИББ томонидан текширув ўтказилди.\nАниқланишича, жорий йилнинг 17 март куни тахминан соат 21:00 ларда хайдовчи 1986 йилда туғилган М.С. “Chevrolet Lacetti” русумли давлат рақами 10 J 972WA бўлган автоуловини Чилонзор туманида бошқариб кетаётган вақтида, автомобиль ичида ўтирган йўловчи 1996 йилда туғилган Г.А. Йўл ҳаракати қоидаларини бузиб, салондан тана қисмининг чиқарган ҳолатда транспорт воситасида ҳаракатланган.\nМазкур ҳолат юзасидан Ўзбекистон Республикаси Маъмурий жавобгарлик тўғрисидаги кодекснинг 138-моддаси 4-қисми ("Транспорт воситаси ҳаракатланаётган вақтда йўловчи томонидан тана қисмларини (қўлдан ташқари) салондан чиқариш") билан маъмурий баённома расмийлаштирилиб, улар билан профилактик сухбат ўтказилди.\n"Яшил Чироқ" мусобақаси


Alibaba автомобиллар сотувчи вендинг автоматни ишга туширмоқчи\n11:04 / 03.08.2017\nХитойнинг энг йирик интернет-компанияси Alibaba Group йил охиригача Хитой ҳудудидаги автомобиллар сотувчи илк вендинг автоматни ишга туширмоқчи, деб айтилган компания баёнотида.\nУшбу лойиҳага Alibaba шўъба компанияси Tmall.com интернет-майдончаси ташаббус билдирдди. Компания бош менежери Юй Вэйнинг айтишича, мижозлар ўз смартфонларида улкан гаражда жойлашган машиналардан бирини танлаб, буюртма учун тўловни амалга ошира оладилар. Шундан сўнг автомобиль бир неча дақиқа ичида энг пастки қаватга туширилади ва харидор уни олиб кета олади.\n“Бу автомобиллар харидини газли ичимлик сотиб олишдек осон жараёнга айлантиради”, деб айтди Юй Вэй.\nВендинг қурилмадаги автомобилларни Sesame Credit (фойдаланувчиларга уларнинг истеъмолчилик хатти-ҳаракатидан келиб чиқиб баллар қўшиб борадиган Alibaba рейтинг тизими) рейтингига эга мижозлар харид қила оладилар. 750 баллдан кўпроқ баллга эга исталган фойдаланувчи ўзига ёққан автомобилни онлайн тартибда танлаши, машина нархидан 10 фоиз миқдорда дастлабки тўловни киритиши, сўнгра машинани олиб кетиши мумкин. Кейинроқ мижоз Alipay тизими орқали маҳсулотнинг тўлиқ нархи тўлангунча ҳар ойлик тўловни амалга ошириб бориши лозим.\nШунга ўхшаш 15 қаватли автомат май ойида Сингапурда ишга туширилган. У ўз ичига 60 та автомобилни сиғдира олади. Бу технология АҚШнинг Нэшвилл шаҳрида бундан ҳам аввалроқ пайдо бўлганди.\nAlibaba охирги вақтда қимматбаҳо автомобилларни сотиш бўйича турли акциялар ўтказмоқда. Ўтган йил Maserati Tmall’даги "flash-sale" давомида 18 сонияда 100 та машина сота олган. Alfa Romeo ҳам ўтган йил мартида "flash-sale"дан фойдаланиб, Giulia Milano машинасидан 33 сонияда 350 дона сотган.\nAlibaba group Хитойдаги энг йирик интернет-компания ҳисобланади ва электрон тижорат соҳасида ишлайди. Унга 1999 йилда Жек Ма томонидан асос солинган. Гуруҳга шунингдек Alibaba Pictures, Alibaba.com, AliExpress.com, Taobao.com, Tmall.com каби\nбир нечта шўъба компания ва интернет майдончалар тегишлидир.\nавтомобиллар сотувчи вендинг автомат


EPSILON (EDC): Янги очилган Изганча конидаги 2-сонли қудуқнинг кунлик дебити 200 минг куб.м газни ташкил этди\nЖорий йилнинг 9 апрель куни ўз вақтида йўқ қилиб юборилган Изганча-2 қудуғида олиб борилган тўлиқ, таъмирлаш ва иккинчи стволни 30 метрлик оралиғида горизонтал бурғулаш ишларидан сўнг қудуқдан газнинг саноат оқими олинди. Батафсил\n«Улар халқимиз учун астойдил меҳнат қилишмоқда» — Алишер Шодмонов шифокорларга эҳтиром кўрсатди\nРоссия рози бўлди. ОПЕК+ давлатлари нефть қазиб олиш ҳажмини қисқартиришга келишишди\nОПЕК+ мамлакатлари нефть қазиб олиш ҳажмини кунига 10 миллион баррелгача қисқартиришга келишиб олган. Батафсил\nТожикистонга инсонпарварлик ёрдами жўнатилди\nТошкент вилоятида об-ҳаво ноқулайлиги сабабли электр, газ ва ичимлик суви таъминотида 72 та узилиш қайд этилди\nДубайликлар уйда қолган ҳолда марафон ўтказишади\nКарантин туфайли ишсизга айланганлар муаммоси. Уларга қандай ёрдам кўрсатилиши керак?\nDavletovuz канали муаллифи «Вақтинча даромадсиз қолганлар ҳақида» сарлавҳали постида коронавирус пандемияси даврида юзага келган ишсизлик муаммосини таҳлил қилди. Батафсил\nБотсвана президенти, ҳукумат аъзолари ва парламентнинг барча депутатлари уй карантинига жўнатилди\nАвстрия ва Дания карантин чекловларини юмшатмоқчи. Экспертлар эҳтиёткорликни тавсия қилмоқда\nАвстрия ва Дания коронавирусга қарши қўлланган чекловларни юмшатиш ҳаракатида. Экспертлар эса карантин чораларининг эрта енгиллаштирилиши вирусни аввалгига қараганда ёмонроқ авж олиши мумкинлигидан огоҳлантирмоқда. Батафсил\nДенов туманида агротуризм ва тиббиёт туризми ривожлантирилади\n«Мўмин яхшиликка шукр қилиб, ажр олади. Мусибатга сабр қилиб – мукофот» – Жалолиддин домла Ҳамроқулов\nТошкент шаҳридаги Новза жоме масжиди имоми Жалолиддин домла Ҳамроқулов карантин даврида мўмин кишининг одоби, бундай вазиятда мўмин киши ўзини қандай тутмоғи лозимлиги тўғрисида гапириб ўтди. Батафсил\nДенов тумани марказида кўп қаватли уй-жойлар қурилади\nЮқори Чирчиқдаги махсус шифохонага 8100 га яқин фуқаро жойлаштирилган – Тошкент вилояти ҳокими\nТошкент вилоятининг Юқори Чирчиқ туманида ташкил этилаётган 20800 ўринга мўлжалланган карантин полигонида 8096 нафар фуқаро жойлаштирилган. Бу ҳақда Тошкент вилояти ҳокими Рустам Холматов Kun.uz’га берган интервьюсида маълум қилди. Батафсил\nЎзбекистонда соврин жамғармаси 65 млн сўмлик киберспорт мусобақаси ўтказилади\nХалқаро коинот станциясига янги экипаж йўл олди\nДенов тумани ва унинг марказини комплекс ижтимоий-иқтисодий ривожлантириш бўйича президент қарори имзоланди\n107 ёшли аёл коронавирусдан даволанган энг кекса инсон мақомини олди\nПесков вирус блокаторидан фойдаланмоқда – бу бефойда, ҳатто хавфли бўлиши мумкин\nИшлаб чиқариш корхоналари фаолияти тўхтаб қолмаслиги учун банклар орқали 30 триллион сўм ажратилади\nЎзбекистон Республикаси Президенти Шавкат Мирзиёев 9 апрель куни коронавирус пандемияси шароитида банк тизимининг барқарор ишлашини ҳамда иқтисодиётга молиявий кўмакчи бўлишини таъминлаш масалалари бўйича йиғилиш ўтказди. Батафсил\nИталия бош вазири ЕИ тақдири пандемия туфайли хавф остида қолганини айтди\nЮнусободдаги тажриба барибир бекор қилинмади. Туман аҳолиси карантиндан кўпроқ жабр кўриши мумкин\nЮнусобод тумани аҳолиси чала қолган ислоҳот сабаб дискриминацияга учрамоқда. Масъул идора муаммо борлигини тан олган, лекин масала ҳануз ўз ечимини топмаган. Батафсил\nЖаҳон банки Ўзбекистонда ЯИМ ўсиши 1,6 фоизга тушишини прогноз қилди\n2020 йил Ўзбекистон иқтисодиётида сўнгги 25 йилликдаги энг паст ўсиш суръати қайд этилиши мумкин. Батафсил\nПекин метросида «ақлли» поездлар ниқобсиз йўловчиларни аниқлайди\nТошкентда карантин тартибини бузиб, ИИБ ходимларига қаршилик кўрсатган шахс уй қамоғига олинди